Potrošnja i ulaganja - Vladimir Gligorov - Peščanik - Dev\nPotrošnja i ulaganja\nAko bi se smanjila javna potrošnja i povećali porezi, to bi svakako smanjilo ukupnu tražnju, a ne bi delovalo podsticajno na ulaganja. Ovo drugo zbog onog prvog, dakle zbog smanjenja potrošnje, kada je reč o domaćoj tražnji, dok bi strana ulaganja mogla da budu podstaknuta kada je reč o proizvodnji za izvoz. No, dosta značajna devalvacija dinara za sada nije primetno podstakla ulaganja usmerena na izvoz, a kako bi smanjenje potrošnje dovelo do produbljivanja recesije, nije izvesno koliko bi to bilo podsticajno za ulaganja uopšte. Uz to, javni dug bi porastao, kao procenat od BDP, jer bi BDP bio manji.\nPotrebna je, znači, promena fiskalne politike koja istovremeno obezbeđuje održivost javnih finansija, što svakako podrazumeva smanjenje potrošnje, ali podstiče privredni rast, za šta su potrebna veća ulaganja. Kako je zaduživanje države veoma skupo, smanjenje javne potrošnje je neophodno, ali su potrebne i mere kojima se umanjuju recesioni efekti, a i dodatno podstiču ulaganja. U okolnostima kada su javni prihodi na visokom nivou, a to je svakako slučaj, smanjenje poreskog i tereta doprinosa bi pomogli.\nTo, imajući u vidu strukturu javnih finansija, znači da je potrebno smanjiti izdatke na subvencije, na kupovinu robe i usluga, i na plate u javnom sektoru (pretežno smanjenje broja zaposlenih), jer bi te mere obezbedile ne samo uštede na javnoj potrošnji, nego bi vodile povećanju efikasnosti, političke i privredne. Na drugoj strani bi trebalo smanjiti teret doprinosa, a i takozvanih sopstvenih prihoda (takse i svi ostali nameti), što bi, uz već izvršenu korekciju kursa, trebalo da podstakne ulaganja. Uz to bi trebalo odmah usvojiti program reforme sistema socijalnog staranja i javnog sektora i povećati ulaganja u javna dobra (gde ne spada samo infrastruktura) i u ljudski kapital, u znanje i stručnost. I obezbediti da MMF i EU to podrže finansijskim sredstvima.


Video-prodavnica: Nova generacija maloprodajnih lanaca – Intelligence\nVideo-prodavnica: Nova generacija maloprodajnih lanaca\nObjavljeno: 1. novembra 2013. Kategorija: Market vesti Intelligence\nNedavna studija kompanije za vizuelne klasifikacije WeSEE otkriva da je 56% potrošača spremno da razmotri korišćenje onoga što se naziva shoppable video kako bi izvršili kupovinu direktno sa videa!\nZanimljivo je da su muškarci zainteresovaniji za ovu uslugu od žena, 1 od 5 muškaraca bi kupovali na ovakav način.\nOvi rezultati dolaze nakon veoma uspešne londonske nedelje mode, gde se po prvi put jasno videlo da online video postaje nov način kupovine. Studija je pokazala da je veća verovatnoća da mlađi potrošači prihvate ovaj zanimljiv način kupovine. Ukupno 32% koji kažu da gledaju online klipove u isto vreme i prate savete od modnih stilista ili dizajnera. Pored toga, gotovo 30% mladih gleda emisije u vezi sa modom online ili na mobilnim telefonima.\nSve ovo stvara velike mogućnosti brendovima da komuniciraju sa mlađim kupcima.\nLondonska nedelja mode (LNM) je vodeći modni trend i postaje sve digitalizovaniji događaj. Priličan broj brendova nude online emitovanje svojih modnih revija. Procenjeno je da će 29 emisija sa LNM biti emitovane uživo na YouTube kanalima. Ovo je bez sumnje nov i svež način za maloprodajne lance da dođu do potrošača, a stvara i veliku mogućnost odgovornima za marketing da budu direktno usmereni na potrošače, pored relevantnog online vizuelnog sadržaja.\nDalji nalazi studije pokazuju da je 14% potrošača zapravo videlo predmet koji ih je naveo na kupovinu, dok su gledali online video koji nije u direktnoj vezi sa modom. Britanski modni savet je uživo emitovao brojne revije direktno na svom Twitter nalogu gde je i ponudio odeljak za pitanja i odgovore.


Političko Sarajevo uz pomoć advokata Ferageta i “Pravde za Davida” ruše bh. entitet Republiku Srpsku – Haber.ba\nPolitičko Sarajevo uz pomoć advokata Ferageta i “Pravde za Davida” ruše bh. entitet Republiku Srpsku\nMinistar unutrašnjih poslova Republike Srpske (RS) Dragan Lukač izjavio je danas da sarajevski advokat Ifet Feraget svjesno laže javnost iznoseći neistine bez ikakvih dokaza da su poznate sve činjenice u vezi sa navodnim ubistvom Davida Dragičevića.\n“To je potpuna laž jer kao ministar unutrašnjih poslova to ne mogu uraditi na bilo koji način. Tom prilikom sam samo obavijestio Lepira da je MUP podnio izvještaj o rezultatima istrage u tom trenutku i da bi bilo dobro da se tužilaštvo obrati javnosti svojim saopštenjem o slučaju zbog pritiska javnosti na policiju i tužilaštvo u vezi sa saznanjima o toku istrage”, pojasnio je Lukač, navodi “BN TV“.\nOn je dodao da je Lepir odgovorio da to ne može uraditi brzo jer mora da sazove kolegijum i da odluče o daljim mjerama. Lukač je u izjavi “Srni” pozvao Lepira da se još jednom oglasi povodom toga, mada je već, kako je kazao, javno u intervjuu jednoj televiziji rekao da nije bilo nikakvih pritisaka i uticaja iz policije na istragu.\nMinistar unutrašnjih poslova RS je ponovio da Feraget na slučaju “Dragičević” radi po nalogu iz Sarajeva da u svakom smislu pokuša da iskoristi taj slučaj i održava nestabilnost u RS napadajući institucije da ne funkcionišu i da ne rade u interesu građana.\n“To je odavno poznata mantra koju svakodnevno slušamo iz sarajevske političke čaršije sa krajnjim ciljem urušavanja institucija Republike Srpske i preuzimanja nadležnosti sa nivoa BiH”, istakao je Lukač, prenosi “BN TV“.\nKomentarišući propuste u istrazi u vezi ubistva Davida Dragičević, advokat porodice Ifet Feraget je rekao da je javnosti poznato da je Dragan Lukač od Želimira Lepira (glavni tužioc Okružnog javnog tužilaštva u Banjaluci) zahtjevao neprovođenje istrage u vezi tog slučaja.\nTeme:Dragan Lukač, Ifet Feraget, izdvojeno, Pravda za Davida, RS, rušenje, Sarajevo


Adresa: Schallmooser Hauptstrasse 99\n5020 SALCBURG, AUSTRIJA\nObaveštavamo da je boravak u prostorijama Generalnog konzulata Republike Srbije u Salcburgu prilagođen važećim merama zdravstvene zaštite. Obavezno je nošenje zaštitnih maski i držanje propisanog odstojanja od jednog metra unutar čekaonice (zaštitne maske morate doneti sa sobom). U prostorijama Konzulata istovremeno može da boravi najviše šest stranaka.\nU prostorije Konzulata može da uđe samo lice, koje treba da obavi konzularnu radnju. Pratnja je izuzetno moguća i dozvoljena maloletnoj deci, licima lišenim poslovne sposobnosti, kao i invalidima, koji se ne mogu kretati bez pratnje.\nOBAVEZNO JE ZAKAZIVANJE TERMINA ZA PASOŠ. Zakazivanje termina za pasoše se vrši radnim danima od 8 do 13 časova na telefon 0662 / 845-254.\nGeneralni konzulat Republike Srbije u Salcburgu moli sve građane da poštuju kodeks oblačenja u državnim ustanovama Republike Srbije. Ulazak u Generalni konzulat nije dozvoljen osobama u šorcu, bermudama, suknjama/haljinama iznad kolena, majicama na bretele, papučama, sandalama...\nREŽIM PUTOVANJA DRŽAVLJANA REPUBLIKE SRBIJE\nGeneralni konzulat Republike Srbije u Salcburgu ulaže maksimalne napore da odgovori na veliki broj telefonskih poziva. Napominjemo da je usled pandemije izazvane virusom COVID-19 značajno uvećan broj stranaka. Usled navedenog i ograničenog broja konzularnih radnika, molimo sve stranke za razumevanje.\nКonkursi za sufinansiranje projekata koji svojim kvalitetom doprinose očuvanju i jačanju veza matične države i dijaspore i matične države i Srba u regionu - ODLUKA


Smrtna kazna za prodaju novorođenčadi – Nadlanu.com\nSmrtna kazna za prodaju novorođenčadi\nObjavljeno 14. jan 2014. / 08:50:29\nKineski sud danas je osudio bivšeg akušera Čang Šusiu na smrtnu kaznu jer je prodavala novorođenčad.\nČang je prodala sedam tek rođenih beba u severnoj kineskoj provinciji Šansi, prethodno slagavši roditelje da su im deca rođena ili sa teškim invaliditetom ili da su umrla na porođaju, prenela je agencija AFP. Ona je bebe prodavala po ceni do 7.800 dolara, saopštio je sud.\nSmrtna kazna sa dvogodišnjim odlaganjem biće verovatno preinačena u kaznu doživotnog zatvora.\nNa kineskim popularnim društvenim mrežama na internetu mnogi su pozdravili izricanje smrtne kazne, koju treba, kako je jedan korisnik napisao“ odmah izvršiti“, a drugi su isticali da je Čang „sramota za lekarsku profesiju“ i da „treba da umre“.\nVeruje se da u Kini svake godine bude ukradeno na desetine hiljada dece. Neki roditelji u Kini odustaju od svoje tek rođene bebe sa invaliditetom zbog kineskog strogog zakona o ograničenju porodica na jedno dete.


Nemate posao: Ove zemlje traže radnike!\nNemate posao: Ove zemlje traže radnike!\tImage courtesy of: pixabay.com\nPoslodavci širom sveta suočavaju se ove godine s poteškoćama u pronalaženju potrebnih kadrova, a prosečno čak 38 odsto njih u četrdesetak zemalja, obuhvaćenih anketom, ističe da se susreće s takvim problemom.Prema istraživanju koje je uradila agencija za privremeno zapošljavanje Menpauer, s najtežom "nestašicom talenata" suočavaju se poslodavci u Japanu, dok je ta stopa najslabija u Španiji i Irskoj, navodi se u studiji. Ovakvi rezultati ne čude, ukoliko u obzir uzmemo one iz prethodnih godina. "Menpauer" svake godine pravi ovakvu vrstu istraživanja, a rezultati su od 2008. godine manje-više slični. To pokazuje da je u zemljama koje muku muče sa nestašicom kadrova, ovaj problem hronične prirode. Prema istraživanju pomenute agencije, u proseku 38 odsto poslodavaca u zemljama obuhvaćenim anketom ima problem sa nedostatkom kadrova. Situacija je najkritičnija u Japanu, gde se sa ovim problemom susreće neverovatnih 83 procenta poslodavaca. U stopu ih prate Brazil sa 68, Indija sa 61, odnosno Turska i Hongkong sa 58 procenata poslodavaca koji se suočavaju sa manjkom odgovarajućih kandidata za posao. Što se nemačkih poslodavaca tiče, njih 39 odsto ima poteškoća sa manjkom kvalifikovanih kadrova, dok su Kina i SAD na 35 posto. Srbija i Crna Gora nisu obuhvaćene ovim istraživanjem, ali zato jesu ostale komšijske države. Članice EU Bugarska i Rumunija takođe kubure sa manjkom odgovarajućih kadrova, te čak 54 procenta tamošnjih poslodavaca jednostavno nema koga da zaposli. U Hrvatskoj je taj procenat nešto niži, i iznosi 52 odsto, dok su u najmanjem problemu slovenački poslodavci, gde tek svaki četvrti ima poteškoću u pronalaženju odgovarajućih kandidata za zaposlenje. Što se tiče začelja ove liste, apsolutni šampioni su Irci, gde svega tri posto poslodavaca ima problem sa "nestašicom talenata." Slično je i u Španiji, Slovačkoj, Velikoj Britaniji, Holandiji i Južnoj Africi. Deset poslova za koje je najteže pronaći odgovarajuće kandidate, barem prema rezultatima ove studije jesu: 1 - Stručni trgovački radnici2 - Inženjeri3 - Predstavnici prodaje (Sales Representatives)4 - Tehničari5 - Stručna lica u oblasti računovodstva i finansija6 - Menadžemnt i upravljačke funkcije7 - IT inženjeri8 - Vozači9 - Sekretarice i administrativno osoblje10- Fizički radniciImage courtesy of: pixabay.comOstatak vesti pročitajte na blic.rs


Trening: Finansije za ne-ekonomiste Rise up Trening centar u saradnji sa ADIŽES SEE – Bankar.me\nTrening: Finansije za ne-ekonomiste Rise up Trening centar u saradnji sa ADIŽES SEE\nMay 4, 2017 Članci, Edukacija, SVE VIJESTI, TRENINZI & SEMINARI Leave a comment\nKARIJERA BEZ FINANSIJSKIH BARIJERA\nVještinu odgovornog upravljanja i raspolaganja finansijama, trebalo bi da posjeduje svaki uspješni menadžer i preduzetnik. Međutim, koliko god da ste uspješni u poslovanju, uvijek ćete postavljati sebi sljedeća pitanja: kako se donose najbolje poslovne odluke? Kako da redukujete troškove? Kako da upravljate obrtnim kapitalom?\nAko nijeste ekonomista po struci, ne znači da su vaše šanse za uspjeh u biznisu manje.\nAko ste rukovodilac koji treba da donosi odluke koje imaju finansijske posljedice, a nijeste ekonomista, ovaj trening će Vam na praktičan i jednostavan način pomoći da ovladate neophodnim znanjima iz oblasti finansija i računovodstva.\nAko ste svjesni kakav uticaj imaju poslovne odluke na dugoročan uspjeh organizacije,\nmorate razumjeti o čemu finansijeri i računovođe razgovaraju. Podrazumijeva se da će vam ova znanja koja nijeste stekli u formalnom obrazovanju biti od neprocjenjive koristi u praćenju, planiranju i analiziranju finansijskog uspjeha Vaše organizacije ili projekta na čijem ste čelu.\nTop menadžerima, projekt menadžerima i preduzetnicima koji treba da razumiju osnove finansijskog poslovanja i izvjštavanja a nijesu ekonomisti po stručnom obrazovanju;\nSvima onima koji žele da nauče kako da mjere rezultate poslovnih odluka;\nKoristan je i za početnike u finansijama, koji žele da steknu uvid u cjelinu finansija i da se pripreme za odgovornije pozicije.\nTrening Finansije za ne-ekonomiste, organizuje RISE UP – Prvi trening centar za razvoj poslovnih vještina u Crnoj Gori u saradnji sa ADIŽES SEE, 17. i 18. maja 2017.\nZa prijavljivanje i detaljnije informacije o treningu, posjetite sajt kompanije HR Partners http://hrpartners.me/trening-centar-rise-up/finansije-za-ne-ekonomiste\nPOJMOVIAdizes SEE hr partners Rise Up Seminari Rise Up trening centra\nPrevious Facebook ostvario prihode od preko 8,03 milijarde dolara, cijena dionice pala\nSljedeći Dubai predstavio prvi sopstveni font


Sednica Skupštine Srbije na kojoj se raspravlja o zakonima iz oblasti obrazovanja nastavljena je danas oko 10.30, a kao i svakog utorka, i danas je prvi deo odvojen za poslanička pitanja.\nPoslanici Skupštine Srbije počeli su juče 16. vanredno zasedanje Skupštine na čijem se dnevnom redu nalazi pet zakona, među kojima su Predlog zakona o dualnom modelu studija i Predlog zakona o regulisanim profesijama i priznavanju profesionalnih kvalifikacija.\nTakođe, na dnevnom redu 16. vanrednog zasedanja nalaze se i Predlog zakona o izmenama i dopunama zakona o patentima, Predlog zakona o izmenama i dopunama zakona o autorskim pravima i srodnim pravima i Predlog o izmenama i dopunama zakona o zaštiti topografija poluprovodničkih proizvoda.\nDanas će, nakon poslaničkih pitanja, poslanici voditi objedinjenu načelnu raspravu o ostale tri tačke dnevnog reda.\nO Hrvatskoj, mini hiroelektranama i Univerzijadi\nPoslanici Skupštine Srbije u delu sednice u kojoj postavljaju pitanja Vladi Srbije i traže obaveštenja, govorili su o pokušaju Hrvatske da prekroji istinu o srpskim žrtvama, nevladinim organizacijama i njihovom uticaju na državnu politiku, mini hidroelektranama...\nPoslanik Đorđe Komlenski ukazao je na nedavne događaje koji, kako je ocenio, ukazuju na postojanje organizovane hrvatske akcije koja ima za cilj da se prekroji istorija ustaškog terora i o srpskom doprinosu u borbi protiv fašizma.\nKao primere naveo je zabranu na Jutjub emisije internet novina Srbininfo u kojoj je ministar odbrane govorio o Jasenovcu, srpskim žrtvama, kao i zabranu našim vojnim kadetima da uđu u Hrvatsku, posete memorijalni kompleks Jasenovac i odaju poštu.\n- Ova agresija Hrvatske je bila treća po redu agresija na Republiku Srpsku Krajinu od proleća 1992. godine, od kada je RSK pod međunarodnom zaštitom mirovnih snaga Ujedinjenih nacija, tzv Unprofora- kazao je Marković.\nJanku Bobetku optužnica nije ni uručena jer je preminuo aprila 2003. godine, a Haški tribunal je septembra 2005. godine ovaj slučaj prebacio Hrvatskom pravosuđu i to je bio prvi slučaj da Haški tribunal predaje neki predmet nacionalnim sudovima, rekao je Marković i dodao da je posledica toga da je Rahim Ademi oslobođen, a Mirko Norac osuđen na simboličnih 7 godina i to za dela: nesprečavanje ubistava civila, pljačkanje imovine, ubijanja i mučenja ratnih zarobljenika.\n- Sve dok se to ne dogodi, dok se Hrvati ne suoče sa svojom prošlošću i dok ne prestanu sa svakodnevnom revizijom istorije, rehabilitacijom ustaštva i svakodnevnim gaženjem osnovnih ljudskih prava Srba, Hrvatska ne može da se smatra demokratskom državom - rekao je Marković.\nPoslanik Vladimir Đurić postavio je pitanje Ministarstvu unutrašnjih poslova kome pripada i kako je pušteno u saobraćaj, u nedelju u Medveđi dok su se održavali izbori, vozilo bez registarskih tablica.\nPoslanik Đorđe Vukadinović pitao je Ministarstvo ekologije i Ministarstvo unutrašnjih poslova šta se dešava i kako se može rešiti problem s mini hidroelektranama, te na taj način sprečiti da se pojavljuju i dalje fotografije kao što su one sa Stare planine, koje su, navodi, pravo mučenje za građane i laike.\n- Ako Ministarstvo može da reaguje - neka reaguje, ako im je potreban zakon, neka se pojave s predlogom, ali to treba rešiti. Ako su investitori u pravu, neka ih zaštite, a ako nisu, neka raskinu ugovore i obeštete ih - kazao je Vukadinović.\nOn je upitao i ministra sporta Vanju Udovičića kada i ko je razmatrao i doneo odluku o izgradnji šest stadiona po Srbiji i kako se dogodilo da prvi put Srbija ne učestvuje na Univerzijadi.\nPoslanica LDP-a Nataša Mićić postavila je dva pitanja premijerki Ani Brnabić i predsednici Skupštine Maji Gojković, a prvo pitanje se odnosi na Zakon o zabrani diskriminacije i glasi: šta će uraditi kako bi se izvršio monitoring, odnosno analiza primene tog zakona.\nMićićeva je upitala i kada i da li će se u Srbiji usvojiti zakoni o registrovanju istopolnih zajednica, izmene porodičnog zakona i rodnom identitetom.\nOdržana XI redovna sednica Skupštine akcionara NIS-a, usvojena odluka o isplati dividende iz dobiti za 2018. godinu


Pionirski poduhvat Instituta za multidisciplinarna istraživanja: Mikroalge za spas gradskih „pluća“ | Biznis i Finansije\n/ B&F Plus / Pionirski poduhvat Instituta za multidisciplinarna istraživanja: Mikroalge za spas gradskih „pluća“\nMarko Miladinović on 23/09/2018 - 09:30 in B&F Plus, Slajder\nU Smederevu će uskoro biti instaliran prvi domaći foto-bioreaktor, sačinjen od mikroalgi koje na malom prostoru uklanjaju ugljen-dioksid iz atmosfere, a zauzvrat stvaraju kiseonik i određenu količinu biomase. Ovaj sistem, koji su razvili naučnici različitih specijalizacija u Institutu za multidisciplinarna istraživanja Univerziteta u Beogradu, predstavlja novinu koja se i u svetu tek od nedavno primenjuje. Osim što rešava probleme sve zagađenijeg vazduha, lako se instalira, održava, i ne zauzima puno prostora, a ulaganja mogu da se isplate već za oko tri godine, objašnjava Ivan Spasojević, doktor biofizike i idejni tvorac ovog projekta.\nLaboratorija za mikroalge pri Odseku za nauku o živim sistemima Instituta za multidisciplinarna istraživanja u Beogradu osnovana je pre godinu dana, zahvaljujući finansiranju kroz NATO program „Nauka za mir i bezbednost“. Za kratko vreme pokazalo se da je njeno postojanje više nego opravdano, obzirom da su naučnici okupljeni oko laboratorije već dobili nagradu za inovativnost na zajedničkom konkursu Ministarstva za zaštitu životne sredine i kancelarije UNDP u Srbiji.\nInovativna ideja o kojoj je reč podrazumeva kreiranje posebnih foto-bioreaktora, koji zauzimaju relativno malo prostora i mogu biti skrojeni tako da se uklope u izgled različitih gradskih celina. U pitanju su, zapravo, svojevrsni stakleni akvarijumi u kojima se nalaze sistemi mikroalgi gde, po principu fotosinteze, sakupljaju ugljen-dioksid i oslobađaju kiseonik. „Mikroalge su mnogo efikasnije od kopnenih biljaka u stvaranju kiseonika, pa jedan ovakav sistem od oko hiljadu litara vode može da zameni dva odrasla drveta, a pritom može da se instalira za nekoliko sati umesto da se čeka dvadeset godina da drvo izraste i dostigne puni kapacitet. Pored toga što doprinosi reševanju problema sve zagađenijeg vazduha, naš sistem je zahvalan i u pogledu ekonomičnog korišćenja prostora“, objašnjava doktor biofizike Ivan Spasojević, koji predvodi ovaj projekat.\nDobra ideja se daleko čuje\nOdržavanje ovih zatvorenih bio-sistema je krajnje jednostavno i uglavnom zahteva samo zamenu vode i uklanjanje dela biomase koju alge proizvedu posle izvesnog vremena – najčešće nakon mesec dana, što zavisi od odabranih parametara, poput zapremine akvarijuma ili početne količine mikroalgi u njima. U periodu između dve zamene vode značajno naraste i broj mikroalgi, tako da upotrebljena voda može da se iskoristi kao kvalitetno organsko đubrivo za zalivanje zelenih površina. U toj činjenici Spasojević vidi i dodatnu vrednost celog koncepta. „Godišnja vrednost biomase stvorene na ovakav način procenjuje se na više od hiljadu evra, što znači da bi njenom redovnom upotrebom jedan instalirani sistem mogao da se isplati za oko tri godine, imajući u vidu da u ovoj fazi razvoja procenjujemo njegovu cenu na tri do četiri hiljade evra. Između ostalog, vodimo računa da krajnji proizvod ne bude preskup, kako bi kasnije lakše mogao da bude repliciran”, kaže naš sagovornik.\nMeđutim, za realizaciju projekta i ugradnju prvih foto-bioreaktora neophodno je prethodno rešiti određene izazove uzgoja mikroalgi u velikim otvorenim sistemima. Stoga Spasojević i njegovi saradnici planiraju studijsko putovanje u Belgiju, gde će se upoznali sa funkcionisanjem jedne farme mikroalgi, i u praksi moći da posmatraju kako se one ponašaju suočene sa realnim uslovima, kao što su reakcije na kisele kiše, gljivične infekcije, zagađeni vazduh i slične nadražaje. U sterilnim laboratorijskim uslovima ne razvijaju se problematične situacije do kojih može doći na terenu, te je stoga jako važno na vreme upoznati moguće probleme i odmah poboljšati proizvod u nastajanju.\nPošto Institut okuplja stručnjake iz različitih naučnih disiplina, u razvojnom timu nalaze se, uz biologe, i mašinci i elektrotehničari koji određuju maksimalno opterećenje pritiska vode, arhitekta koji vodi računa o estetskim i prostornim zahtevima, kao i eksperti iz nauke o materijalima koji će odabrati optimalni tip stakla. „Sve te komponente omogućavaju prilagođavanje najrazličitijim zahtevima, od noćnog rada uz dodatak veštačkog osvetljenja, pa do dizajniranja propratnog mobilijara. Vodimo računa da jasno promovišemo ekološke vrednosti jer one sve više postaju i sociološke, te samim tim i poželjne, što pokazuje i sve kvalitetniji odnos prema ekologiji u korporativnoj kulturi“, objašnjava Spasojević.\nMogućnosti i značaj foto-bioreaktora brzo su prepoznati kod potencijalnih naručioca. Sa Javnim preduzećem Grejanje Smederevo dogovorena je inicijalna saradnja o instalaciji sistema mikroalgi na dve lokacije u Smederevu, inače prepoznatom kao gradu u kome zagađenje vazduha predstavlja veliki problem, ponajviše zbog toplana na mazut koje se nalaze u gradskom centru. Osim toga, otvorena je i mogućnost saradnje sa Fondom za evropske poslove AP Vojvodine i sa Fondacijom “Novi Sad 2021 – Evropska prestonica kulture”.\nPuno prostora za učenje\nJedan foto-bioreaktor pre nekoliko meseci postavljen je u Parizu, dok u Švedskoj postoji cementara koja se ponosi nultom emisijom ugljen-dioksida, zahvaljujući specijalnom polju sa metalnim okvirima na koje su zakačene kese od 100 litara zapremine, sa mikroalgama koje pročišćavaju fabričke gasove. Stoga, projekat srpskih naučnika apsolutno prati pionirske korake u ovoj oblasti, što je, nažalost, u nesaglasju sa ekološkom kulturom kod većine domaćeg stanovništva.\n„Mi smo, kao društvo, na nivou ekološke svesti koje su razvijene države imale pre skoro pola veka. Kod nas po nekim selima ljudi tek uče da koriste kontejnere. Koliko god to zvučalo poražavajuće, jasno je da sada takav odnos prema životnoj sredini više ne može da se toleriše i da on mora da se menja na bolje. Tome će svakako doprineti i najavaljena ulaganja u ekologiju tokom naredne decenije uz podršku Evropske unije“, uveren je Sapasojević.\nOn, međutim, upozorava da je vrlo bitno kako će ta sredstva biti upotrebljena, imajući u vidu da privreda u proizvodnji najviše koristi struju koja se u Srbiji uglavnom dobija eksploatacijom uglja. Ukoliko bi se takav trend nastavio, s razvojem industrije neminovno preti i značajniji porast zagađenja životne sredine, pa je potrebno usmeriti znanje i sredstva na intenzivniji razvoj obnovljivih izvora energije.\nKako bi primena foto-bioreaktora što više zaživela na terenu, sledeći korak zahteva da se sa fundamentalne nauke pređe na preduzetničke veštine, odnosno da se sa dobro obrazloženim poslovnim planom konkuriše za dodatna finansijska sredstva. Iako je još dug put do potencijalnih ulagača, Ivan Spasojević je uveren u profitabilnost ove ideje, čija realizacija bi omogućila i da se deo zarade uloži u dalje opremanje laboratorije i angažovanje novih stručnjaka.\nmarko-miladinović nauka vazduh životna-sredina


Rusija je usvojila novi zakon koji zabranjuje kultivaciju svih GMO-useva i GMO stočarstvo u Ruskoj Federaciji, kako bi se sprečilo oslobađanje GMO-a u životnu sredinu. Osim toga, novi zakon dozvoljava da Ruska vlada zabrani uvoz GMO proizvoda koji mogu predstavljati opasnost po zdravlje ljudi i životnu sredinu.\nU 2015. godini, ruski predsednik Vladimir Putin izjavio je Ruskom Parlamentu da bi zemlja trebala da postane najveći svetski snabdevač organske hrane. Kasnije te godine, Rusija sprovodi zakon koji zahteva strogo označavanje proizvoda koji sadrže GMO, dok je zamenik ruskog premijera Arkadij Dvorkovič najavio da Rusija neće koristiti genetski modifikovane organizme kako bi povećala produktivnost u poljoprivredi.\n"Rusija je izabrala drugačiji put. Nećemo koristiti ove (GMO) tehnologije.", izjavio je Arkadij.\nKao rezultat toga, zakon za punu zabranu uzgoja GMO useva je poslat Državnoj Dumi, koji je sada u potpunosti odobren.\nNajčistiji poljoprivrednih proizvodi u svetu\nNovi zakon je velika pobeda za anti-GMO zastupnike, uključujući ministra poljoprivrede, Aleksandra Tkačeva, i samog predsednika Putina. Putin i Tkačev veruju da će novi zakon pomoći Rusiji da postane najveći svetski snabdevač zdrave, ekološke i visoko kvalitetne, čiste hrane - naročito od kada je globalna potražnja za organskim proizvodima u porastu.\nProtivnici novog zakona krive aktuelne Ruske poljoprivredne lobiste da strahuju od konkurencije i da se plaše razvoja novih tehnologija.\nU pokušaju da zaustave zakon, GMO lobisti su objavili studiju na osnovu koje tvrde da su GMO proizvodi zdravi i sigurni za korišćenje.\nStudiju su napisali nekvalifikovani naučnici koji su pisali tekstove pod uticajem Monsanta i drugih GMO kompanija. Jedni od istraživača su: Alekander I. Pančin sa Instituta za informacijsko transmisione probleme (IITP) Ruske akademije nauka, i Alekander Tužikov, istraživač pomoćnik sa Baskom Palmer Aj (Bascom Palmer Eye) Instituta, Univerzitet iz Majamija za specijalizovane kompjuterske nauke, Bioinformatika.\nNaučnici iz Nacionalne Asocijacije za Genetsku Bezbednost (OAGB) su primetili da metode koje su koristili za njihov izveštaj nisu dozvoljavale naučnicima da identifikuju toksične efekte GMO-a. Naprotiv, one su maskirale toksične efekte.\nU poslednjem pokušaju da blokiraju zabranu, GMO zagovornik i predsednik Ruske akademije nauka, Vladimir Fortov, zatražio je sastanak sa predsednikom Putinom kako bi pokušao da ga ubedi o svim prednostima koje GMO može da ponudi. Čini se, međutim, da naučni izveštaj i sastanak nije imao mnogo efekta na Putinov izbor za zabranu GMO hrane.\nKrajnja GMO zabrana\nNakon što je polovina zemalja Evropske unije počela sa kultivacijom GMO useva prošle godine, Putinova zabrana je otišla i korak dalje.\nPrema nekim stručnjacima, Ruska zabrana uzgoja i uvoza GMO useva može imati dugoročne posljedice za globalnu GMO industriju. Novi Ruski zakon će omogućiti ruskim farmerima da izvoze zdravu organsku hranu u SAD i Evropu. Država će finansijski pružiti pomoć svakome ko se odluči za orgasku proizvodnju.\nKako potražnja za čistom, organskom proizvodnjom nastavlja da raste, Rusija će biti u odličnoj poziciji da izvozi svoje proizvode.\npogled Rusija GMO organic organska bašta organska hrana organska proizvodnja organski proizvodi organske biljke\n» Šta se dešava u telu posle jednog hamburgera


Novine u nastavi hemije | Oko Nas\nNovine u nastavi hemije\n24/05/2017 Oko nas\nNa Hemijskom fakultetu u Beogradu održano je 28. Stručno usavršavanje za nastavnike hemije i 1. Konferencija metodike nastave hemije. Na ovoj Konferenciji predstavljeni su rezultati istraživanja realizovani u prethodnom periodu od strane eminentnih domaćih stručnjaka metodičara nastave. Veoma zapaženo bilo je i izlaganje dr Tamare Premović, naučnog saradnika, nastavnice hemijsko-tehnološke grupe predmeta u SSŠ „4. juli“.\nOna je na Konferenciji izlagala o savremenim metodama nastave, vrlo primenljivim i efikasnim u izučavanju nastavnih sadržaja iz hemijskih i tehnoloških nauka.\n„Na postignuća učenika utiče atmosfera koja vlada u učionici i aktivnosti koje oni izvode. Tako, učenici koji su više angažovani u toku nastave postižu bolja postignuća, teže i ređe napuštaju časove hemijske i tehnološke grupe predmeta. Utvrđeno je da mladi kroz socijalnu interakciju u grupnom radu i aktivan istraživački rad formiraju dublje razumevanje hemijskih i tehnoloških nastavnih sadržaja što se odražava na njihova bolja postignuća prilikom provere znanja“, naglasila je Premović.\nPremović je, u svojstvu savetnika – spoljnog saradnika za oblast tehnologije Školske uprave Novi Sad, pohađala i obuku na temu „Nastavnici kao nosioci kvalitetnog obrazovanja za svu decu“ koji je razvijen u saradnji Ministarstva prosvete, nauke i tehnološkog razvoja i Kancelarije UNICEF-a u Beogradu.\nPrethodni članakPortreti koji govoreSledeći članakRastko Lečić, mladi slikar iz Novog Sada, pobednik 43. Palete mladih


Dafne Karuana Galicije, arhivska fotografija\nPolicija na Malti uhapsila je osobu za koju se sumnja da je posredovala u ubistvu najpoznatije antikorupcijske novinarke Dafne Karuane Galicija, izjavio je u utorak policijski izvor, javlja novinska agencija Rojters.\nVjeruje se, kako navodi Rojters, da je posrednik povezao osobu osumnjičenu za ubistvo Karuane Galicija, osobe optužene za izvršenje ubistva, kao i one koji su pomogli u nabavci eksplozivne naprave koja je korištena u operaciji.\nPolicijski izvor sa direktnim saznanjem o tom pitanju rekao je da je hapšenje izvršeno u četvrtak kao deo posebne istrage.\nGalicije, koja je pisala blog protiv korupcije, je ubijena u eksploziji automobila bombe nedaleko od glavnog grada Valete u oktobru 2017. godine. Trojica muškaraca za koje se sumnja da su povezani sa ubistvom, uhapšeni su sledećeg decembra. Vlada i policija nisu odmah dali nikakav komentar, ali premijer Joseph Muscat, govoreći u nedelju, rekao je da želi da se otkrije cela istina o ubistvu novinarke, čak i ako to znači da vlada mora da donese "teške odluke".


Bele rode stradaju i u Elemiru - apel meštanima da pomognu\nObjavljeno 15.08.2018. u 14h\nElemir je jedno od nekoliko mesta u Srbiji u kojima su prethodnih dana pronađene mrtve bele rode, koje su stradale na električnim vodovima, saopštilo je Društvo za zaštitu i proučavanje ptica Srbije.\n– Bele rode su omiljene ptice, dobro poznate svima. Njihovo stradanje uvek izazove veliku pažnju i negodovanje građana. Pored dve rode koje su upucane kod Niša i Mačvanske Mitrovice tokom ove godine, sada se susrećemo sa mrtvih rodama koje su očigledno stradale od strujnog udara, stručno nazvanog elektrokucija, rekao je Milan Ružić iz Društva za zaštitu i proučavanje ptica Srbije dodajući da je „elektrokucija širom sveta prepoznata kao izuzetno opasan uzrok stradanja divljih ptica, te da su pojedine vrste usled toga dovedene na rub opstanka“.\n– Plašimo se da će veliki broj jedinki, ili čak čitava selidbena jata roda stradati na svom putu kroz Srbiju ako se budu zadržavali na srednjenaponskim dalekovodima kojih ima na desetina hiljada i koji nisu izolovani i bezbedni za ptice.\nU prethodnih 15 godina udruženja za zaštitu ptica i prirode postavila su više od 300 platformi za bezbedno gnežđenje belih roda na stubovima za prenos električne energije, uglavnom u Vojvodini. Međutim, to nije dovoljno da se spreče povređivanja i smrtni ishodi. Mlade rode često se pripremaju za napornu seobu vežbajući letačke veštine upravo na dalekovodima gde mogu da nastradaju.\n-Sada je period intenzivne seobe ptica i mi apelujemo na građane i institucije da nam prijave svaki slučaj elektrokucije roda i drugih ptica kako bismo zajedničkim snagama mapirali stubove „ubice“ i time doprineli da se što pre izoluju i učine bezbednim za živi svet, navodi se u saopštenju.\nTagovi:bele rode, Vesti Zrenjanin, zrenjanin


U Kulturnom centru Saveza Srba u Temišvaru, u okviru 13. dana srpske kulture koje organizuju Savez Srba u Rumuniji i Generalni konzulat Republike Srbije, 21. novembra 2018. godine održana je svečana akademija Dana srpskog jezika u Rumuniji. Dan srpskog jezika u Rumuniji (21. novembar) ustanovljen je donošenjem zakona u Parlamentu Rumunije 6. septembra 2016. godine, simbolizujući dan na koji je 1826. godine, Dimitrije Pantić Tirol, temišvarski pisac i publicista, obavestio Vuka Karadžića da je novim pismom štampao prvi broj „Banatskog almanaha“, jedne od prvih publikacija na srpskom jeziku.\nSvečanoj akademiji su, pored brojne publike, prisustvovali potpredsednik Matice srpske i predsednik Skupštine „Vukove zadužbine“ dr Miodrag Maticki, direktor „Vukove zadužbine“ dr Slavko Vejinović, predsednik upravnog odbora zadužbine „Dositej Obradović“ prof. dr Dušan Ivanić, predsednik Saveza Srba u Rumuniji Ognjan Krstić, počasni predsednik Saveza Srba u Rumuniji Slavomir Gvozdenović i generalni konzul Vladan Tadić.\nBesedu o Srpskom jeziku održao je prof. dr Dušan Ivanić, a nakon nastupa hora Srpske teoretske gimnazije „Dositej Obradović“ iz Temišvara, koncert je održao Simfonijski orkestar „Gvardija“ iz Požarevca sa solistkinjom Martom Blagojević.\nIstom prilikom posetioci su mogli da vide izložbu bukvara štampanih u Rumuniji, među kojima najstarije izdanje datira iz 1723. godine.


Vodili smo se često „osećajem u želucu“ dok nam nauka nije rekla da mozak upravlja svime. Ali, oko tog istog želudca ima toliko nervnih ćelija, i povezane su u toliko moćan sistem, da rade i upravljaju procesima varenja potpuno nezavisno od „velikog brata“ mozga. Sad kad naučnici potvrđuju da je ovaj sistem moćniji nego što se mislili da li ćemo se ponovo, ponekad, osloniti na „osećaj u stomaku“?\nTog nervnog „materijala“ oko organa za varenje ima koliko i u mozgu pacova, otprilike, i povezan je sa centralnim nervnim sistemom preko Vagus nerva. Nas je sigurnost moderne civilizacije samo naučila da ne slušamo sebe više zato što nam, uglavnom, nije ugrožena egzistencija šta god da radimo – komentar Milana Novkovića.\nMeđutim, to nje sve! Sve nam je jasniji i uticaj stomačnog nervnog sistema na mozak, i od tačke kada smo samo „predosećali da tu nečeg ima“, sada imamo previše dokaza da bismo ignorisali „osećaje u stomaku“.\nStvar je u tome da stanje u stomaku u velikoj meri utiče na „raspoloženje“ mozga, čime se značajno menja i njegovo „ponašanje“ i sposobnost da reaguje na spoljašnje i unutrašnje uticaje.\nRazlog za to nalazi se u efektu prethodnoj izloženosti infekciji koji čini da ne dođe do preopterećenja imunog sistema kada se desi novi snažan spoljašnji ili unutrašnji impuls (biome depletion). Tako su se zaraženi pacovi „setili“ da su u jednoj prostoriji doživeli šok, dok su oni „zdravi“, zbog prevelikog „šoka“ na nepripremljen organizam imali poremećaj pamćenja, piše Quartz.


PORUKA IZ BIHAĆA: Ako Mektić za osam dana ne preuzme brigu o migrantima, sve ih šaljemo u Sarajevo - Opcija\n– Ostalo je još osam dana, a nikakve reakcije nije bilo. Na potezu je resorni ministar Dragan Mektić, jer je pitanje migranata u nadležnosti nivoa BiH. Tražimo da BiH konačno preuzme na sebe brigu o prihvatnim centrima za migrante jer je to njihova zakonska obaveza. Ukoliko se to ne desi, logičan korak je da raspustimo te centre i zatvorimo ih, jer se ne zna ko u stvari njima upravlja – rekao je Kljajić.\n– Sredstva za ove namjene obezbijediće Vlada Unsko-sanskog kantona, a spremnost su izrazili i predstavnici opština u kojima su smješteni migranti. Auto-prevoznici su načelno pristali na ono što smo im ponudili i spremni su ustupiti svoja prevozna sredstva u te svrhe – rekao je Kljajić.


Izvor: Srbija danas arhiva vesti 13.02.2019 - Naslovi.net\nSrbija danas 13.02.2019\nProveren recept. VW grupa već godinama najavljuje lansiranje novog podbrenda jeftinih automobila za pojedina tržišta u usponu, kao što je kinesko. Kao i mnogi veliki svetski proizvođačli automobila, i Volkswagen ima zajedničku firmu sa kineskim… »\nPretnje odbornicima SNS u Gornjem Milanovcu na društvenim mrežama\nOdbornicima SNS u parlamentu Gornjeg Milanovca upućene su pretnje putem društvenih mreža koje je Opštinski odbor te stranke osudio i okarakterisao kao poziv na linč. SNS je uz saopštenje u kome osuđuje pretnje dostavio i fotografije sa tim… »\nHrvatska policija privela i četvrtog osumnjičenog za napad na vaterpoliste Crvene zvezde u Splitu, javio je Dalmatinski portal. Priveden je 22-godišnjak iz Solina koji će posle ispitivanja biti predat pritvorskom nadzorniku. On će najverovatnije… »\n13.02.2019 Srbija danas, kategorije


JKP "Sana" - U stečaju, a stala na noge - mojusk.ba\nJavno komunalno preduzeće “Sana”, tri godine nakon uvođenja stečaja, sada posluje na zdravim osnovama, a u proteklom periodu vraćena je gotovo polovina dugovanja prema komitentima i zaposlenicima. Prema riječima Faruka Alagića, tehničkog direktora ovog preduzeća, vremenom je postignuta redovnost u isplati plata i toplih obroka zaposlenicima i njima se sukcesivno isplaćuju zaostala dugovanja.\nOn je dodao kako je u planu i nabavka novog kamiona za odvoz smeća te parkomata, a ukupna vrijednost ove investicije iznosiće 100.000 maraka.\nPrema njegovim riječima broj zaposlenih u preduzeću smanjen je sa nekadašnjih 76 na 47 radnika, što je ocijenjeno kao optimalan broj za obavljanje osnovnih radnih zadataka. On je istakao kako se planira i reorganizacija za izlazak firme iz stečaja, što će omogućiti prijavljivanje na tendere te dobijanje novih poslova. Radnici koji su bili tehnološki višak, prijavljeni su na biro za zapošljavanje te su u periodu od godinu dana ostvarivali novčanu nadoknadu za nezaposlenost.


OSIGURANJE GRATIS - OSIGURAVAJUĆE KUĆE OSIGURAVAJU SAMO SIGURNO\n"Osiguravajuća kuća Dunav i još neke kuće od danas ponovo osiguravaju ali samo malinjake i plantaže kupina koje nije oštetio grad", rekao je Radović.\nŠef ekspoziture Dunav osiguranja u Ivanjici Miroslav Ristić rekao je da su prinudjeni da osiguravaju samo neoštećeno voće jer nemaju mogućnosti da na svaku njivu izvode komisiju za procenu štete.\n"Naši službenici i sada izlaze na teren i fotografišu malinjake da bi imali potvrdu da ih nije zahvatilo nevreme, ali nemamo mogućnosti da izvodimo komisije na teren", rekao je Ristić.\nDodao je da su proizvođači imali mogućnosti da do sada osiguraju to voće jer je Ministarstvo privrede odobrilo subvenciju od 70 odsto, a Dunav osiguranje je dodatno odobravalo još deset odsto.\n"Ako bi proizvodjač hteo da osigura malinu na cenu od 140 dinara i na prinos od 1.500 kilograma na deset ari, to je sada mogao da plati 3.000 dinara, a puna cena je bila oko 13.000 dinara", rekao je Ristić.


Pojava bolesti plavog jezika u južnom Banatu | Pančevac\n08.10.2014 23:45·0 komentaraPregleda: 108\nVeterinarska inspekcija Ministarstva poljoprivrede je u periodu od 15. septembra do 7. oktobra ustanovila pojavu bolesti plavog jezika kod krupne i sitne stoke u 49 domaćinstava na teritoriji Vršca, Kovina, Plandišta i Pančeva.\nU dvorištima gde je konstatovana bolest uginule su 34 ovce, kao i dva goveda i jedna koza. Svi leševi životinja su na propisan način uklonjeni i uništeni, obavljena je dezinsekcija dvorišta i preduzete su druge neophodne mere za sprečavanje širenja bolesti, navedeno je u saopštenju Ministarstva.\nNajviše slučajeva oboljevanja domaćih životinja bilo je u opštini Vršac, a najmanje u Pančevu, gde su inspektori naišli na zarazu samo u jednom domaćinstvu.\nPlavi jezik je bolest koju prenose insekti i ne može se preneti sa životinje na životinju, pa je zato stepen smrtnosti stoke nizak.


Više osumnjičenih iz operacije “Klap” priznalo krivicu – Borba\nViše osumnjičenih iz operacije “Klap” priznalo krivicu\nViše osumnjičenih u operaciji “Klap” potpisalo je sporazume o priznanju krivice, a državu će obeštetiti sa po nekoliko stotina hiljada eura, saznaju “Vijesti”.\nPočetkom maja u operaciji “Klap” uhapšena je 21 osoba osumnjičena za stvaranje kriminalne organizacije, produženo krivično djelo utaja poreza i doprinosa i prouzrokovanje lažnog stečaja. Oni su, kako su tada saopštili iz Uprave policije, sklapanjem lažnih faktura između više firmi oštetili državu za pet miliona eura poreskih obaveza a sebi obezbijedili protivpravnu dobit od 20 miliona eura. Terete se i da su prouzrokovali lažne stečajeve. Krivične prijave, kako su tada saopštili iz Uprave policije, podnijete su protiv 24 osobe i 14 firmi.\nIz Specijalnog državnog tužilaštva “Vijestima” nijesu odgovorili na pitanje da li je i koliko osumnjičenih iz ove operacije potpisalo sporazume o priznanju krivice.\nJedan od osumnjičenih koji se nalazi u bjekstvu Dejan Lakić, proteklih dana saopštava da je on prevaren, ali ne negira poslovnu povezanost sa ostalima. Kazao je i da ima dokumentaciju i snimke o umiješanosti rukovodstva Poreske uprave u primanje fiktivnih faktura kojim se priznaja povrat PDV-a za nepostojeće poslove, ali ih nije pokazao. On navodi da je poslovao i sa firmama iza kojih stoji porodica Mila Đukanovića i njegovih partnera, kao i da je tim firmama Poreska vratila višemilionske iznose PDV-a bez zakonskog osnova. To je prije dva dana tvrdio i poslanik DF-a Nebojša Medojević, a Poreska je kasnije to demantovala.\nNakon govora mržnje: Nikčević suspendovana do okončanja postupka


SRAMOTA Smešna kazna Hrvatskoj za kukasti krst!\nItalijani: Ako brinemo zbog Španije, bolje i da ne idemo na Mundijal\nPredsednik Fudbalskog saveza Italije Karlo Tavekio rekao je da je uveren da reprezentacija njegove zemlje nema razloga da se plaši tima Španije u kvalifikacijama za Svetsko prvenstvo 2018. godine.\n17:23 - 20.11.2015\nLipi: Pirlo će biti važan za Italiju\nNekadašnji selektor fudbalske reprezentacije Italije Marčelo Lipi rekao je da će Andrea Pirlo biti bitan faktor za igru "azura" na Evropskom prvenstvu u Francuskoj naredne godine.\nFereru se ispunila želja: Eder, Sorijano i Silvestri produžili ugovore sa Sampdorijom\nFudbalski reprezentativac Italije, Eder, produžio je ugovor sa Sampdorijom do 2020. godine, potvrdio je predsednik kluba, Masimo Ferero.\nHrvati mogu direktno na EURO, Bosanci blizu baraža, istorijski uspeh Velsa\nFudbaleri Italije obezbedili su plasman na Evropsko prvenstvo pobedivši Azerbejdžan u Bakuu sa 3:1, dok je Holandija sačuvala nadu za baraž, trijumfom u Kazahstanu (2:1) i treba joj čudo jer je Turska slavila u Češkoj sa 2:0. Pored "azura", kartu za dire\nKonte o plasmanu Italije na EP: Konačno smo svesni koliko smo dobri\nSelektor fudbalske reprezentacije Italije Antonio Konte izjavio je da nije bilo lako izboriti plasman na prvenstvo Evrope u Francuskoj sledeće godine.\nReprezentacija Turske najveći je dobitnik poslednjeg dana kvalifikacija za EURO2016. U večeri velike drame, pobedom nad Islandom od 1:0 u poslednjem minutu, izvadili su vizu za Francusku kao najbolji trećeplasirani tim, dok će Hrvati na šampionat kao dru\nSELEKTOR OŠTAR Konte: Dres Italije je svetinja!\nSelektor fudbalske reprezentacije Italije Antonio Konte smatra da je dres “azura” svetinja. Iskusni stručnjak preti igračima da neće biti na narednim okupljanjima ako ne poštuju nacionalni tim.


OVO JE JELENA, ŽENA MILOVANA ROGANOVIĆA! Osumnjičena da je naručila ubistvo supruga u Ukrajini otkrila sve o braku sa srpskim biznismenom! Foto - Informer\nJelena S., državljanka Srbije koja je osumnjičena od strane ukrajinskih organa da je naručila ubistvo svog supruga biznismena Milovana Roganovića, gostuje u jutarnjem programu na Hepi televiziji\nBiznismena iz Srbije pokušali da ubiju u Ukrajini! Hteo da se razvede i razbaštini ženu, a onda je krenuo pakao?! sledeća vest\n- Potpuno smo iznenađeni i šokirani, nalazimo u brakorazvodnoj parnici već dve godine. S njim ne živim godinu dana, trenutno je pod merama zbog nasilja u porodici i treba da viđa maloletno dete u kontrolisanim uslovima. Poslednji put je došao sa velikim brojem obezbeđenja da vidi dete u Inđiji, bilo je iznenađujuće - priča Jelena.\nPodsetimo, ukrajinska policija sprečila je pokušaj otmice i ubistva državljanina Srbije na teritoriji Ukrajine, iza kojih, kako se sumnja, stoje njegova supruga i njen brat. Policija je već duže vreme znala da se priprema zločin, zbog čega je početkom juna izvela specijalnu operaciju.\nBiznismen Ukrajina pokušaj ubistva Otmica Roganović milovan roganović jelena s.


Stopanja kod Trstenika spremna za “Pečenjijadu” - IndeksOnline.rs\nNaslovna srbija GRADOVI Stopanja kod Trstenika spremna za “Pečenjijadu”\nStopanja kod Trstenika spremna za “Pečenjijadu”\nTRSTENIK – Stopanja kod Trstenika spremna je za prvu “Pečenjijadu”, koja će se u ovom moravskom selu održati 9. i 10. septembra.\nOpština Trstenik je organizator manifestacije, a predsednik opštine Aleksandar Chirić, kaže za Tanjug da je Stopanja decenijama unazad poznata kao “prestonica pečenja” i mesto gde se “uvek nešto okreće” od jutra do mraka i gde je pečenje uvek vruće.\n“Upravo zbog toga, opština Trstenik i Turištička organizacija rešili su da organizuju manifestaciju “Stopanjska pečenjijada”. Pored standardno dobrih gastronomoskih specijaliteta, posetioci će 9. i 10. septembra moći da uživaju u bogatom kulturno umetničkom programu. Takođe, napomenuo bih da su prošle godine sređene saobraćajnice ka ovom mestu, kao i trotoari i parking mesta u samoj Stopanji”, kazao je Chirić, naglašavajući da očekuje da “Pečenjijada” bude uvrštena u turističku mapu Srbije.\nPrema prognozama organizatora, očekuje se u dva dana, koliko će ova manifestacija trajati, kroz Stopanju prođe oko 10. 000 posetilaca.\n“Jaganjci koje spremamo su sa naših prostora, Svrljiga i Peštera. Bitno je da pečenje ima dosta loja i da je žar od bukovog drveta. Dobra jagnjetina mora da miriše da majčinu dušicu, a jagnje treba da bude mlado”, rekao je Miletić.\nPrethodni tekstMihajlović sa ambasadorom Turske u Srbiji o poseti Erdogana\nSledeći tekstVojne cisterne gase žeđ u novovaroškim selima


MMF odložio Grčkoj otplatu duga - 04.06.2015, Sputnik Srbija\nGrčka vlada zatražila je i dobila od Međunarodnog monetarnog fonda odlaganje isplate duga toj organizaciji koji je trebalo da bude isplaćen u četiri dela. Dug... 04.06.2015, Sputnik Srbija\n21:32 04.06.2015 (Osveženo: 16:19 05.10.2015)\n© AFP 2021 / Aris MessinisZadtave Grčke i Evropske unije\nGrčka vlada zatražila je i dobila od Međunarodnog monetarnog fonda odlaganje isplate duga toj organizaciji koji je trebalo da bude isplaćen u četiri dela. Dug će u celosti biti isplaćen do kraja juna, saopštili su izvori bliski vladi u Atini i MMF-u.\nIzvor blizak grčkoj vladi je u izjavi za Frans pres rekao je da je iskorišćena mogućnost koju daje propis MMF-a kako bi se dobilo na vremenu o pregovorima, a prenosi agencija Beta.\nMMF je saopštio da je od Grčke dobio informaciju da ta zemlja želi da iz jednog dela isplati dug od 1,6 milijardi evra, što je u skladu s propisima te svetske finansijske institucije.\nGrčka je sutra trebalo da isplati prvi deo tog duga a ostala tri dela do 19. juna.\nAtina mora da vrati 11 milijardi evra poveriocima od juna do avgusta i to uglavnom Evropskoj centralnoj banci.\nGrčka vodi teške pregovore s kreditorima (MMF, ECB i EU) o isplati poslednje tranše ranije obećane finansijske pomoći. Grčka mora zauzvrat da sprovede reforme kako bi dobila 7,2 milijardi evra.\nPremijer Aleksis Cipras sutra bi trebalo u parlamentu da podnese izveštaj o razgovorima s EU koje je imao u sredu uveče. Ti razgovori su završeni bez dogovora


PODGORICA: Preminuo akademik Dragutin Vukotić – Volim Podgoricu\nHome / NOVOSTI / Društvo / PODGORICA: Preminuo akademik Dragutin Vukotić\nPODGORICA: Preminuo akademik Dragutin Vukotić\nAkademik Dragutin Vukotić, redovni član Crnogorske akademije nauka i umjetnosti i predsjednik Akademije u periodu od 1989. do 2001. godine, preminuo je danas u Podgorici u 94. godini.\nKako su saopštili iz Crnogorske akademije nauka i umjetnosti, sahrana akademika Vukotića obaviće se u subotu, 9. decembra 2017. godine, na groblju Čepurci u Podgorici.\nVukotić je rođen 15. oktobra 1924. godine u Podgorici. Diplomirao je na Medicinskom fakultetu u Beogradu 1952. godine, specijalizirao na Urološkoj klinici u Beogradu 1957, doktorirao na Medicinskom fakultetu u Beogradu 1976. godine.\nTagakademik Dragan Vukotić smrt\nPrevious U Kijevu pretučeni članovi Partizanove delegacije\nNext Na Cetinju ranjen Dragan Roganović\nSTIŽE POLARNI TALAS: Meteorolozi najavljuju ledenu zimu u Evropi, a onda najtopliju godinu ikada a sve to zbog OVOG… https://t.co/rk49KMrM421 minuta ago\nOrganizovao ubistvo po nalogu Luke Bojovića - https://t.co/c0lBDVGnqU https://t.co/BP0ZClTmJe13 minuta ago


Izvan kuhinje: 2012/07\nAko je verovati tekstu na četvrtoj strani jučerašnjih (24.07.2012) niških Narodnih novina devojke vole decu, dok mladići vole - čipove. U pitanju je članak o tek završenom upisu na fakultete, koji je i ove godine u Nišu prošao bez previše iznenađenja. Devojke su se i ove godine pretežno opredeljivale za humanističke nauke, dok su mladići dominirali na tehničkim fakultetima. Šta na to imaju da kažu zaposleni na Mašinskom fakultetu u Nišu (napomena, nije navedeno koji zaposleni, da li su u pitanju pomoćni radnici, asistenti, predavači, prodekani, dekan; mi to ne možemo da znamo):\nTehničke nauke su teške, zahtevaju više rada i zalaganja, ali to ne znači da devojke ne mogu da ih savladaju.\nČemu ovo "ali"? Ako devojke mogu da ih savladaju, "ali" postaje apsolutno besmisleno i služi samo da bi se stereotip naveo i u istoj rečenici pobio. Odnosno, ne pobio, već da bi se naveli izuzeci koji dokazuju pravilo:\nŠta više, kod nas su upravo one među najboljim studentima, ali se teže odlučuju da upišu mašinstvo.\nZaposleni na Mašinskom daje i procenu zašto je tako.\nJedan od razloga je i to što moraju da razmišljaju o budućnosti. Mada sa tehničkim fakultetom imaju veću prolaznost u inostranstvu, one su uvek svesne i odricanja koje ih čeka zbog toga, ali i činjenice da kao inženjeri moraju da rade i na terenu, a to znači više odsustvovanja od kuće. Po prirodi stvari one su te koje brinu o deci.\nPostavila Kuvarica, akademska građanka u 13:30 5 komentara\nOznake: obrazovanje, stereotipi\nPostavila Kuvarica, akademska građanka u 11:23 0 komentara\nPostavila Kuvarica, akademska građanka u 13:40 0 komentara\nOd 28 juna do 3 jula u hronikama novina su mogli da se pročitaju sledeći naslovi: Bor: Ubio ženu iako nije smeo da joj priđe, Medveđa: Ubio ženu, pa sebe, Ubio ženu u TE "Nikola Tesla", pa šefu poslao poruku: "Završio sam s njom". Tri slučaja u samo nedelju dana, što još jednom ukazuje ne samo na prisutnost problema nasilja u porodici, već i na to da država ili ne zna kako ili ne želi da se potrudi da rešava taj problem. U svetlu toga pritisak javnosti može dosta toga da postigne, i svaka kampanja koja se trudi da edukuje i podiže svest javnosti o problemu nasilja u porodici bi mogla da pruži značajan doprinos.\nPostavila Kuvarica, akademska građanka u 14:06 12 komentara\nOznake: komentar, nasilje, viteštvo


Sporazum o organizovanju sajma potpisali su danas u Srebrenici predsjednik Udruženja poslodavaca Tuzlanskog kantona Miralem Jahić, predsjednik Uprave centra za promociju i razvoj poslovanja iz Tuzle Vinko Ćuro i načelnik srebreničke opštine Abdurahman Malkić.\nU okviru manifestacije biće održana i konferencija o temi “Proizvodnja i izvoz jednako je razvoj i napredak”.\nPotpisnici sporazuma očekuju da će se na sajmu predstaviti više od 100 izlagača iz BiH, a očekuje se i oko 200 učesnika u radu konferencije.\n“Želimo da se pridružimo svim aktuelnim inicijativama da se pomogne Srebrenici i zato smo se odlučili da ovdje organizujemo sajam na kome ćemo promovisati domaću proizvodnju i izvoz, kao i druge ekonomske potencijale BiH”, rekao je Jahić.\nOn je naglasio da je strateški cilj ovog projekta promocija i identifikacija mjera zaštite domaće proizvodnje i doprinos njenom razvoju i izvozu.\nSajam “Kupujmo-koristimo domaće” prethodne tri godine održan je u Sarajevu.


► Forum posvećen onlajn učenju\nUčenje na daljinu odnosno efikasnost onlajn edukacije glavna je tema foruma koji će u sredu 21. februara biti održan u beogradskom hotelu Hyatt Regency. Onlajn učenje sve je zastupljeniji vid edukacije svuda u svetu pa i u Srbiji, a za njega su posebno zainteresovane kompanije i institucije koje žele da dodatno obrazuju svoje zaposlene. O značaju i iskustvima sa učenjem na daljinu na ovom skupu govoriće menadžeri velikih internacionalnih kompanija. Organizator foruma je vodeći svetski lanac škola stranih jezika Berlitz uz podršku Nemačko-srpske privredne komore.\nOvaj vid edukacije mogućava ogromne uštede u vremenu i troškovima putovanja, otvara mogućnost da se nastavi prisustvuje iz bilo kog dela sveta od kuće, sa radnog mesta, iz hotela...što obezbeđuje i pojedincima i kompanijama veliku fleksibilnost.\nNekoliko britanskih poslanika pozvalo je danas na jačanje mera nadzora na društvenim mrežama, posebno na Fejsbuku, kako bi se sprečilo emitovanje pogrešnih informacija jer smatraju da neke...


THACI: APSURDNO JE DA SE GRAĐANI KOSOVA LAKŠE KREĆU KROZ SRBIJU NEGO KROZ BIH — Bosnjaci.Net\nMora se riješiti pitanje kretanja građana dvije države Bosne i Hercegovine i Kosova\nTHACI: APSURDNO JE DA SE GRAĐANI KOSOVA LAKŠE KREĆU KROZ SRBIJU NEGO KROZ BIH\nObjavljeno: 26. October 2017. 14:10:04\nPredsjednik Kosova Hashim Thaci izjavio je kako se građani Kosova lakše mogu kretati kroz Srbiju nego kroz Bosnu i Hercegovinu, što je ocijenio "apsurdnim", pozvavši na prevazilaženje takvih prepreka u regionu, javlja Anadolu Agency (AA).\nNa Kosovu se danas održava jednodnevna Regionalna konferenciji za zaštitu i promovisanje ljudskih prava i prava nevećinskih zajednica, koju organizuje Savjetodavno vijeće za zajednice, koje funkcioniše u okviru Kancelarije predsednika Kosova.\nKosovski predsjednik je otvarajući Konferenciju naveo da je Kosovo posvećeno dijalogu za normalizaciju odnosa sa Srbijom i izgradnji dobrosusjednih odnosa sa svim zemljama regiona. Poručio je da se na regionalnom nivou može uraditi mnogo više kako bi se poboljšali komuniakcija i saradnja između država i u tom kontekstu je naveo neka od pitanja koja se mogu unaprediti, kao što je omogućavanje slobodnog kretanja građana i robe po zemljama regiona.\n“Naprimjer, građani Kosova ne mogu slobodno da se kreću kroz Bosnu i Hecregovinu i obrnuto, a ono što je apsurdno je da se mogu lakše kretati kroz teritoriju Srbije, nego kroz Bosnu i Hercegovinu. Te prepreke treba prevazići”, istakao je Thaci.


MOSKVA - Napad SAD na vladine snage u Siriji je nelegitiman, protivzakonit i narušava suverenitet Sirije, izjavio je ministar inostranih poslova Rusije Sergej Lavrov.\nOn je saopštio da su SAD pokušale da opravdaju napad na Siriju time što su „ove vladine snage predstavljale prijetnju opoziciji koja sarađuje s američkom vojskom iz koalicije koju predvode Amerikanci“.\nŠef ruske diplomatije je rekao da mu nije poznato da li su SAD upozorile Rusiju >> Pročitaj celu vest na sajtu Nezavisne Novine << da će bombardovati sirijske snage u Tanfi.\n„Što se tiče samog napada, koliko znam, još utvrđujemo detalje, ali, prema nekim saopštenjima, nekoliko desetina civila poginulo je u ovom napadu. Ponavljam, sve to se još provjerava“, naglasio je Lavrov.\n„Veoma nas brine što se briše zajedničko shvatanje da je neophodno ujediniti napore svih koji se realno na kopnu i u vazduhu suprotstavljaju Islamskoj državi i Nusra frontu“, rekao je Lavrov i dodao da zakon o kažnjavanju svih koji sarađuju sa sirijskom vladom koji je usvojio Predstavnički dom SAD udaljava od osnovnog zadatka – da se ne dozvoli da Siriju osvoje teroristi.\n„Sve se to, naravno, dešava uslijed sve češćih poziva iz Vašingtona i niza drugih zapadnih prestonica da se prekine svaki kontakt s Bašarom el Asadom“, rekao je Lavrov.\nMeđunarodna koalicija je u četvrtak bombardovala vladine snage u oblasti Tanfa na jugu Sirije. Njena komanda na kopnu ocijenila je dejstva ovih odreda „opasnim za snage koalicije“.\nPentagon je saopštio da je bombardovana kolona koja je ušla u zonu spriječavanja sukoba, gdje su se nalazile oružane formacije koje podržava Amerika.\nKoalicija je ovaj napad uvrstila na spisak napada na terorističku organizaciju Islamsku državu.


Vip mobile | Pozovi me\n“Pozovi me” je usluga koja ti omogućava da besplatno obavestiš prijatelja, iz bilo koje mobilne mreže u Srbiji, da te pozove, u situacijama kada sa tvog broja nije moguće obaviti odlazni poziv niti poslati poruku.\nPrivatni postpaid i Sigurica korisnici mogu da koriste ovu uslugu ukoliko im je onemogućen odlazni saobraćaj, odnosno ukoliko im je broj u suspenziji. Prepaid korisnici mogu da koriste ovu uslugu ukoliko nemaju dovoljno kredita, bonus poruka i ukoliko su iskoristili SOS kredit.\nUslugu “Pozovi me” moguće je iskoristiti najviše tri puta u toku kalendarskog meseca.\nKorišćenje usluge “Pozovi me” nije moguće koristiti kada je korisnik u romingu.\nPotrebno je da na telefonu ukucaš:\nmobilni broj korisnika (u formatu 06) kojeg želiš da obavestiš da te pozove\ntaster za poziv\nPrimer: *127*06012345# i taster za poziv.\nNakon toga, korisnik čiji je broj unet i kojeg želiš da obavestiš da te pozove, dobiće SMS poruku sa tvog broja:\n"Nisam u mogućnosti da pozivam, molim te javi mi se".


Oko 100 doktorskih diploma predmet pravne ekspertize - Studio B\nOko 100 doktorskih diploma predmet pravne ekspertize\nOko 100 doktorskih diploma predmet pravne ekspertize Tanjug\nDruštvoDrustvo Pocetna 06. 12. 2017. 11:25:33\nOko 100 doktorskih diploma privatnih i državnih fakulteta u Srbiji, koje je osporila Komisija za akreditaciju i proveru kvaliteta (KAPK), predmet su pravne ekspertize domaćih i međunarodnih pravnih stručnjaka koju je zatražilo Ministarstvo prosvete, nauke i tehnološkog razvoja nakon što im se dopisom obratila grupa profesora, docenata i asistenata koji su zbog odluke KAPK-a ostali bez posla na univerzitetima.\nTo je za Tanjug potvrdio državni sekretar u Ministarstvu prosvete, nauke i tehnološkog razvoja Vladimir DŽamić navodeći da su se Ministarstvu obratili oštećeni koji su izgubili pravo da budu predavači, iako su u ranijim procesima akreditacije regularno prolazili procedure za izbor nastavnika na fakultetima i visokim školama strukovnih i akademskih studija.\n“Izgubili su to pravo da zbog promene određenih standarda KAPK-a. Imajući u vidu pravne posledice svega toga i eventualnu tužbu države, u obavezi smo da reagujemo i razgovaramo sa članovima KAPK-a i Nacionalnog saveta za visoko obrazovanje. Nije važno da li se radi o 500 ili 30 slučajeva, ako su protivpravo ostali bez posla, to je onda problem i zato želimo da ga rešimo“, rekao je DŽamić.\n“Oni koji se smatraju oštećenima odlukom KAPK-a pozivaju se na to da su ođednom promenjeni standardi koji potiru ranije odluke same Komisije i upravo zato imamo pravnu dilemu koju treba razrešiti.\n“Tako bismo u svakom trenutku znali ko je gde zaposlen i sa kojim fondom časova. Takođe, sistem akreditacije treba da bude što transparentniji i kvalitetniji kako se ovakve stvari ne bi ubuduće dešavale“, smatra DŽamić.\nKako je objasnio za Tanjug, KAPK ne poništava diplome, jer je to u nadležnosti Ministastva, ali ih osporava ukoliko ih je izdala visokoškolska ustanova koja nije bila akreditovana.\n“To ne znači da ti studijski programi neće biti akreditovani, ali zato nalažemo ustanovama da se predavačima s takvim diplomama prekine radni odnos. Ako neko drugi želi da ih zaposli, mi s tim nemamo ništa“, rekao je Miljanić za Tanjug“, rekao je Miljanić.\n“Zabluda je da retroaktivno osporavamo diplome. KAPK dobija zahtev za utvrđivanje akreditacije određenog studijskog programa i ako nađemo na listi zaposlenih nastavnika s nezakonitom diplomom, koja može da bude stečena pre 3, 17 ili 30 godina, razmatramo da li je ustanova tada imala pravo da je izda“, pojasnio je Miljanić.\n“Ne pravimo nikakvu diskriminaciju po tom osnovu, ali mnogo je više takvih slučajeva na privatnim nego na državnim fakultetima“, tvrdi Miljanić.\nUpitan šta je rešenje za one čije se diplome osporavaju, generalni sekretar KAPK-a odgovara da “oni to treba da reše sa ustanovama koje su ih izdale“.\n“Mi samo ukazujemo na nezakonitost i ne dozvoljavamo da ustanova prođe akreditaciju. Ne tvrdim da ni nama nešto ne promiče i da nije promicalo prethodnim sazivima KAPK-a kojem to nije bilo u fokusu. Mi smo u poslednjih godinu dana “utegli“ stvar, a Komisija se ranije bavili standardima rada i učlanjenjem u Evropsku asocijaciju akreditacionih institucija“.\nOn je podvukao da diplome studenata čijim su predavačima osporeni doktorati ni na koji način dovedene u pitanje.\n“Ako je neko studirao na akreditovanom fakultetu nema razloga da brine, njegova diploma je validna čak i ako je imao profesora čija je diploma osporena“, istakao je Miljanić.\nRektor Univerziteta Megatrend Mića Jovanović rekao je za Tanjug da je Komisija do sada osporila dva doktorata tog univerzieteta i to sa Fakulteta za civilno vazduhoplovstvo što je ocenio kao “neviđeni apsurd“.\n“Osporeni su zato što su branjeni po starom zakonu po kojem nije trebalo da se dobijaju akreditacije za master i doktorske studije. Oni su potpuno regularno odbranili magistarsku i doktorsku disertaciju, a sada se setio izvesni profesor Milivojevčić sa neke visoke strukovne škole, da osporava nešto što je urađeno po tadašnjem važećem zakonu“, naveo je Jovanović.\nOn je dodao kako pretpostavlja da je, ako se sledi metodologija primenjena u ova dva slučaja, pod lupom KAPK-a između 50 i 60 diploma Megatrenda.\n“Nemamo evidenciju koliko je profesora tu obuhvaćeno, ali sigurno nije mnogo jer većina od 450 predavača na našem univerzitetu magistrirala i doktorirala na drugim univerzitetima“, naveo je Jovanović.\nOn je ukazao da će “zbog nakaradnog tumačenja zakona“ prema njegovoj proceni nekoliko hiljada nastavnika na raznim fakultetima ostati bez univerzitetskih zvanja.\n“Jako je čudno da se napadnu privatni univerziteti, a da se ne diraju državni. Ako se otvori Pandorina kutija i vidi da se isto dešavalo na svim državnim univerzitetima, biće osporene diplome desetine hiljada ljudi.\nJovanović tvrdi da je u visokoškolskom obrazovanju prisutna“ogromna korupcija“ i dodao da isti ljudi 12 godina, kako kaže, ubiraju benefite “vrteći se od Nacionalnog saveta do Komisije“.\n“Lako je predsedniku KAPK-a da ispod žita traži nešto od privatnih fakulteta jer od državnih ne može. Zato podržavam novi Zakon o visokom obrazovanju koji je perfektan jer ministru daje ovlašćenja i mogućnosti da zaustavi korupciju. Ako se ovo izgura do kraja i ako ministartsvo bude postupalo po novom zakonu, svi članovi KAPK-a treba da odmah podnesu ostavku“ poručio je Jovanović.


FIAT Palio 1.2 8V vs Suzuki Ignis 1.3 - AutoManijak\n2001 Suzuki Ignis\nPOČETNA strana :: poređenje :: FIAT Palio 1.2 8V vs Suzuki Ignis 1.3\nIgnis (hečbek - 5 vrata)Ignis (hečbek - 3 vrata)\n2001. - 2004. Proizvodnja 2001. - 2003.\nVisina 1540 mm\nPrtljažnik (min) 181 litara\nPrtljažnik (max) 419 litara\n1.3 M13A LP\nZapremina 1328 cm3\nSnaga 83 ks\nObrtni moment 110 Nm\nTežina vozila 890 kg\nUbrzanje 0-100 11.4 s\nMaks. brzina 160 km/h\nCena od 2450 EUR\nRegistracija 134 - 159 EUR\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio FIAT, 4-cilindrični agregat sa 8 ventila i 60ks , dok je drugi 4-cilindrični agregat sa 16 ventila i 83ks koji potpisuje Suzuki.\nNažalost, ni jedan od automobila nije dostavljen na European New Car Assessment Programme (Euro NCAP) testiranje radi utvrđivanja nivoa bezbednosti. To umnogome otežava zauzimanje stava po pitanju zaštite putnika koju pružaju i ja ću uvek preporučiti da takve automobile zaobiđete. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju gradski automobil, što u principu znači ne tako dobru poziciju kada je u pitanju bezbednost, ali nam to ne pomaže preterano da se odlučimo za jedno od njih. Povrh toga, kada je u pitanju težina vozila čiji uticaj nije zanemarljiv, italijanski automobil nudi popriličnu razliku od 15% više metala.\nSuzuki je daleko agilniji automobil i dostiže 100km/h za 5.1 sekundi manje od svog konkurenta. Pritom ubrzava sve do 160 kilometara na čas, 7km/h više nego što to čini konkurentski automobil. Kada pričamo o štedljivosti očigledan izbor bi bio italijanski automobil, trošeći u proseku 0 litara goriva na 100 kilometara (0 milja po galonu), u kombinovanom režimu vožnje. To je 1% više goriva koje potroši japanski automobil!\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža značajno viši nivo bezbednosti, preuzevši na taj način ulogu favorita. Nadalje, ipak, dolazi do zaokreta, jer Suzuki ostavlja konkurenta u oblaku prašine, nametnuvši se na taj način svakom entuzijasti. To ipak ima svoju cenu, a to je potrošnja goriva... Sve u svemu, nema mnogo šta više da se kaže na ovu temu, za mene ovde ne postoji izbor, već isključivo FIAT. Bez obzira na to, ne treba zaboraviti da svako ima svoje potrebe i želje, zato pre svega uzmite u obzir ono što smatrate da upravo Vama najviše odgovara. A ja sam tu da pomognem koliko mogu. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, između više od 12.000 različitih, koliko naša baza trenutno sadrži.


Makedonaca je svakog dana sve manje\nTelegraf\t10.08.2018 09:57\nEtnički Makedonci su, i to u svojoj zemlji suočeni sa takozvanom belom kugom, tihim, nevidljivim i podmuklim ubicom naroda i čitavih nacija.\n"Bela kuga" znači smanjenje populacije zbog nedovoljnog priraštaja stanovništva, odnosno kad je mortalitet veći od nataliteta, a upravo to se dešava u Makedoniji.\nPoslednji statistički podaci pokazuju zabrinjavajuće rezultate. Iz godine u godinu se u toj zemlji rađa sve manja etničkih Makedonaca, a sa druge strane povećava se broj novorođene dece iz albanske, romske i turske etničke zajednice. Samo prošle godine, razlika između živorođene dece makedonskog i nemakedonskog porekla iznosila je 654 dece.\nSagledavajući ove poražavajuće podatke, demografi upozoravaju da "bela kuga" na duži rok može dovesti do kompletne promene etničke strukture u Makedoniji.\n- Ako se makedonsko stanovništvo prosečno godišnje smanjuje za 3.000 do 3.500, a kod pripadnika drugih etničkih zajednica se povećava za 5.000 do 6.000, lako se može doći do zaključka šta će se u Makedoniji desiti u kraćem, a šta u dužem vremenskom periodu, jer su razlike prema etničkoj pripadnosti očigledne - kaže istaknuti demograf, Dončo Gerasimovski.\nUnazad dve decenije natalitet u Makedoniji je u kontinuiranom padu. Gerasimovski kaže da je u 5 od 8 regiona u Makedoniji stopa nataliteta negativna, odnosno da je broj umrlih veći od broja rođenih osoba. To znači da je Makedonija ušla u duboku demografsku starost.\n- Makedonija mora da preduzme određene mere i spreči iseljavanje stanovništva, prevashodno mladih, koji su budućnost države sa svih aspekata, od obrazovanja do nataliteta - kaže Gerasimovski.\nNjegov apel nije slučajan, jer efektu "bele kuge" naročito doprinose brakovi bez, ili samo sa jednim potomkom. Dva potomka bi održavala nekakav status kvo, dok bi samo više od dvoje dece (troje, četvoro i više) donelo vidljive i pozitivne rezultate u povećanju nataliteta, a time i populacije.\nSa sličnim problemom se suočavaju i druge države u regionu, pa Makedonija, kaže Gerasimovski, mora da sledi njihov primer u rešavanju ovog problema. U skoro svakoj zemlji su formirana ministarstva koja prate migracionu situaciju i populacionu politiku.


Budimpešta kao destinacija - saveti i informacije - Putuj Sigurno\nPutujSigurno » Mađarska » Budimpešta\nBudimpešta znamenitosti – aranžmani za putovanja: Budimpešta je glavni grad Mađarske, a ujedno i glavni politički, industrijski, trgovački i saobraćajni centar te zemlje. Budimpešta je smeštena u samom centru Panonske nizije, a grad zauzima obe obale Dunava. Karakterističan je topografski kontrast između budimske i peštanske strane. Naime, leva obala – Budim, je brdovita, dok je desna obala – Pešta, potpuna suprotnost jer se radi o niziji. Budimpešta je popularno turističko mesto, s obzirom na to da poseduje veliki broj atraktivnih sadržaja, kao i svoj karakterističan stil i duh. Ukoliko želite da posetite Budimpeštu, potražite ponude turističkih agencija sa našeg sajta i rezervišite sebi savršen odmor, jer Budimpešta putovanja to svakako nude.\nU Budimpešti se nalazi veliki broj značajnih građevina iz različitih istorijskih perioda. Najstarije su one iz vremena antičkog Rima – 1. vek, kada se na tom mestu nalazio rimski grad Akvinikum. Takođe, tu su i remek dela savremene arhitekture, poput Palate umetnosti. Većina zgrada u Budimpešti je relativno nisko, svega stotinak zgrada ima više od 10 spratova, a sve to je posledica želje da se sačuva istorijski gradski pejzaž.\nNa listi mesta UNESCO-ve svetske baštine nalaze se Budimski dvorac sa okolinom – Avenijom Andraši i Milenijumskim muzejom metroa, kao i obala Dunava, pa je i to razlog strogih pravila koje grad propisuje kada je u pitanju izgradnja novih zgrada u centru zgrada.\nU samom srcu grada nalazi se jedan od simbola Budimpešte, Trg heroja koji se nalazi na kraju Avenije Andraši, neposredno pre Gradskog parka. Takođe je poznat po tome da je najvažnije mesto okupljanja, ne samo stranih turista, već i lokalnog stanovništva. Trg okružuju Muzej lepih umetnost sa leve strane i Dvorana umetnosti (Kunsthalle) sa desne.\nKada je u pitanju Budimpešta znamenitosti koje nikako ne biste smeli da zaboravite i ne obiđete jesu i: Ribarske kule, Državana opera, Crkva Svetog Matije, Bazilika Svetog Stefana, Nacionalno pozorište, Velika sinagoga i mnoge druge.\nBudimpešta smeštaj koji postoji u okviru turističke ponude ovog grada obuhvata brojne objekte koji su namenjeni turistima koji rado dolaze i posećuju mađarsku prestonicu. Ako je vaša destinacija Budimpešta hoteli su najbolje rešenje za odsedanje, s obzirom na to postoje mnogi objekti koji su savršeno opremljeni i nude maksimalni komoditet za sve posetioce.\nKada su u pitanju Budimpešta aranžmani u ponudi turističkih agencija koje postoje na našem sajtu može se pronaći veliki broj različitih opcija za putovanje u Budimpeštu, a na vama je da odaberete onu koja vama najviše odgovara, kako u pogledu cene, tako i u pogledu termina. Bilo da je vaš izbor za putovanje Budimpešta na jesen ili Budimpešta na proleće, doživljaj će sigurno biti na najvišem nivou s obzirom na to da ovaj veličanstveni grad svojim bogatim sadržajem i kulturno-istorijskim nasleđem vredi posetiti u bilo koje doba godine.


Crna Gora mora da napravi procjenu troškova integracije u EU\nNa prvoj javnoj raspravi o Nacrtu nacionalnog programa za integraciju rečeno je da su osnovne obaveze Crne Gore u narednih 30 dana da napravi preciznu finansijsku procjenu troškova integracije u EU, kao i da u državnoj administraciji zaposli još 550 ljudi.\nCrna Gora pokrenula je inicijativu da u prvoj polovini ove godine, tokom predsjedavanja Slovenije Evropskom Unijom, podnese zahtjev za članstvo. To piše u Nacionalnom programu za integraciju, koji je jasna slika onoga što država želi da uradi na evropkom putu do kraja 2012, za kada je planirano da Crna Gora pristupi EU. Za ispunjenje obaveza na putu evropskih interacija osnovano je osam grupa, iako su sugestije stranih eksperata bile drugačije.\nPotpredsjednik Vlade za evropske integracije Gordana Đurović, na javnoj raspravi, rekla je da se u process mora ići postepeno, kao i da su strani eksperti savjetovali da se naprave 33 grupe. No, nakon što je Crna Gora dugo vremena imala samo Komisiju za evropske integracije, sad imamo osam grupa, pojasnila je Đurović.\nObračun troškova Crne Gore za integracije mora biti završen u narednih 30 dana, a neophodno je i zaposliti 550 ljudi u administraciji. Crna Gora će u predpristupnoj fazi potrošiti blizu blizu 10 miliona eura.\nIstraživač kršenja ljudskih prava Aleksandar Zeković rekao je da je NPI vizija izgradnje države. Kako je naveo, kao prioritet bi trebalo postaviti ''konačno zaokruživanje tranzicione pravde'', odnosno suočavanje sa prošlošću kroz pristup pravdi:\n''Konkretno mislim na efikasno krivično procesuiranje, ali i na razvijanje djelotvornog sistema reparacije prema svim žrtvama kršenja ljudskih prava u prošlosti.''\nNacionalni program za integraciju koncipiran je na bazi najbolje prakse zemalja koje su tu fazu uspješno završile. Narednih mjeseci u većim crnogorskim gradovima biće organizovane javne rasprave, kako bi se građani bolje upoznali sa sadržinom Nacrta plana, ali i uputili kritike i sugestije.\nPrema Nacrtu plana integracije, ove godine Crnu Goru čeka podnošenje zahtjeva za punopravno članstvo, iduće bi mogla da bude zemlja kandidat, a od 2010. do 2012. da pregovara o pristupanju.


Oni su sada najsrećniji psi na svetu (video)\nČak 156 pasa rase bigl, pušteno je na slobodu nakon što je sud u Indiji odbio zahtev naučnika da vrše laboratorijske eksperimente nad njima, prenose mediji.\nPsi starosti između dve i pet godina, odrasli su u kavezu u laboratoriji, gde su im ovi naučnici davali minimalnu hranu u nameri da budu poslušniji. Međutim, zahvaljujući akciji aktivista za zaštitu životinja „Compassion Ulimited Plus Action“, njihova okrutnost ka ovim životinjama je došla i do sudije, koji je odmah doneo presudu da se psi oslobode.\nOni sada uz pomoć ovih dobrih ljudi, uče kako da se prilagode svakodnevnom životu, kako bi što pre našli dom pun ljubavi.\nNestrpljivi su da se druže sa ljudima i da pronađu novi dom. Kada su izašli iz laboratorije, bili su vidno preplašeni, uvek bi sedali u mraku, jer su se plašili spoljašnosti. Neki od njih nisu znali ni kako da hodaju, jer nikada nisu izašli iz kaveza. Međutim, na svu sreću su sada svi zdravi – rekla je Čitana Gopina, jedna od volonterki.\nOvo udruženje je dobilo preko 1.000 zahteva za udomljavanje pasa, zahvaljujući videu njihovog oslobađanja koji kruži društvenim mrežama.\nZa sada smo udomili njih 26, ali nadamo se da ćemo u narednim mesecima udomiti i ostale – dodala je Čitana.\nOva organizacija je samo u martu ove godine oslobodila još 64 psa iz kandži iste laboratorije koja je izvodila eksperimente nad njima.\nOvo je 20 „najtolerantnijih“ zemalja na svetu – evo i zašto


Savet ministara odbio da se 11. jul proglasi Danom žalosti u BiH - 09.07.2021, Sputnik Srbija\nSavet ministara odbio da se 11. jul proglasi Danom žalosti u BiH\nSavet ministara nije danas podržao inicijativu da se 11. jul proglasi Danom žalosti na području cele BiH. 09.07.2021, Sputnik Srbija\nZa predloženu tačku bilo je šest glasova bošnjačkih i hrvatskih ministara, dok su četiri ministra iz reda Srba bila protiv.U skladu sa Zakonom o Savetu ministara i Poslovniku o radu, za konačnu odluku potrebno je obaviti i drugi krug glasanja, ali pretpostavlja se kako će i nakon drugog kruga odluka verovatno ostati ista, prenosi RTRS.Podsećamo, ministarka inostranih poslova u Savetu ministara Bisera Turković uputila je inicijativu predsedavajućem Saveta ministara Zoranu Tegeltiji da 11. juli bude proglašen danom žalosti u BiH.Predsedavajući Saveta ministara Zoran Tegeltija nedavno je izjavio da mu je žao što je Turkovićeva istupila, u najmanju ruku, na nekorektan način u medijima, posebno imajući u vidu činjenicu da je mogla čuti šta je tačno rečeno na sednici Predstavničkog doma da je bila prisutna ili u krajnjoj liniji – informisati se direktno telefonskim putem u vezi sa odlukom o proglašenju Dana žalosti u BiH 11. jul.Pročitajte i:\nvesti, svet, savet ministara bih, srebrenica, dan žalosti, region\n16:55 09.07.2021 (Osveženo: 04:05 26.08.2021)\n© AP Photo / Kemal SofticŽene se šetaju između grobnog kamenja u Potočarima, blizu Srebrenice, Bosna, subota, 11. juli 2020.\nSavet ministara nije danas podržao inicijativu da se 11. jul proglasi Danom žalosti na području cele BiH.\nU skladu sa Zakonom o Savetu ministara i Poslovniku o radu, za konačnu odluku potrebno je obaviti i drugi krug glasanja, ali pretpostavlja se kako će i nakon drugog kruga odluka verovatno ostati ista, prenosi RTRS.\nPodsećamo, ministarka inostranih poslova u Savetu ministara Bisera Turković uputila je inicijativu predsedavajućem Saveta ministara Zoranu Tegeltiji da 11. juli bude proglašen danom žalosti u BiH.\nPredsedavajući Saveta ministara Zoran Tegeltija nedavno je izjavio da mu je žao što je Turkovićeva istupila, u najmanju ruku, na nekorektan način u medijima, posebno imajući u vidu činjenicu da je mogla čuti šta je tačno rečeno na sednici Predstavničkog doma da je bila prisutna ili u krajnjoj liniji – informisati se direktno telefonskim putem u vezi sa odlukom o proglašenju Dana žalosti u BiH 11. jul.


TS dostavila komentare na nacrt Zakona o referendumu i narodnoj inicijativi\nDatum kreiranja: petak, 15 novembar 2019\nTransparentnost Srbija dostavila je nadležnom ministarstvu predloge i sugestije u vezi sa nacrtom Zakona o referendumu i narodnoj inicijativi. U okviru javne rasprave, TS je ukazala na odredbe koje se tiču takse za overu potpisa, organa za sprovođenje referenduma, obaveštavanja o referendumskim opcijama, referendumske kampanje, finansiranja i troškova referendumske kampanje, kampanje za narodnu inicijativu i odlučivanja o inicijativi.\nU delu koji se odnosi na referendumsku kampanju, TS je ukazala da aktuelne odredbe Nacrta, kao krupan propust imaju to što nisu postavljene pravne prepreke da referendumsku kampanju vode državni organi i ostali korisnici javnih resursa. Takođe, postojeći Nacrt ne sprečava da referendumsku kampanju vode pojedina druga lica koja mogu lako biti zloupotrebljena za posredno vođenje referendumske kampanje od strane organa vlasti (nosioci javnih ovlašćenja, privatni partneri u JPP, primaoci državne pomoći i slično.\nDruga potrebna dopuna se odnosi na korišćenje zabranjenih sredstava u vođenju referendumske kampanje. Kao što je zabranjeno da se podrška građana traži kroz poklone iz privatnih ili javnih izvora, isto tako bi trebalo da bude zabranjeno da se ta podrška traži kroz pružanje ili obećanje besplatnih usluga, ma ko da to čini.\nTS je formulisala sledeće predloge:\nZabranjeno je da referendumsku kampanju vode državni organi, organi teritorijalne autonomije i organi lokalne samouprave, kao i privredni subjekti, ustanove, službe i druga pravna lica osnovana od strane ovih organa.\nZabranjeno je da referendumsku kampanju vode druga pravna lica koja koriste sredstva u javnoj svojini, pravna lica i preduzetnici koji su nosioci javnih ovlašćenja, privatni partneri u javno-privatnom partnerstvu i primaoci državne pomoći.\nU cilju sprovođenja referendumske kampanje ne mogu se obećavati ili davati bilo kakva materijalna sredstva iz privatnih i javnih izvora biračima niti pružati ili obećavati bilo kakav vid nematerijalne pomoći.\nReferendumska kampanja može da se sprovodi od dana raspisivanja referenduma do dana određenog za glasanje.\nOrganizator referendumske kampanje može biti svako domaće pravno lice,izuzev lica iz člana 24. st. 2. i st. 3. ovog zakona ili grupa građana.\nU vezi sa finansiranjem i troškovima referendumske kampanje, TS je podsetila da se već 14 godina zalaže za uređivanje ovog pitanja, imajući u vidu, između ostalog, delimično nezakonito i netransparentno finansiranje kampanje referenduma za potvrđivanje Ustava iz 2006.\nAktuelne odredbe Nacrta su u nedovoljnoj meri jasne. Iako se ovaj zakon poziva na drugi akt (Zakon o finansiranju političkih aktivnosti), te odredbe nije moguće primeniti direktno. Pored toga, shodna primena ne bi bila uvek ni primerena, naročito kada je reč o mogućnosti korišćenja sredstava koja su politički subjekti dobili iz javnih izvora za finansiranje svog redovnog rada za vođenje referendumske kampanje. Najzad, Nacrt predviđa da se za kampanju na pojedinim referendumima obezbeđuje finansiranje iz budžeta. Međutim, Nacrt ne predviđa ni koliko se sredstava izdvaja, niti kako će ona biti distribuirana.\nEventualna shodna primena Zakona o finansiranju političkih aktivnosti koje se odnose na finansiranje izborne kampanje donela bi nekoliko loših posledica. Prva bi bila izdvajanje prevelikog iznosa iz budžeta. Naime, može se pretpostaviti da bi troškovi referednumske kampanje, koja se vodi samo oko jednog pitanja od javnog interesa, trebalo da budu manji nego kada je reč o izborima. Dalje, ne bi bilo primereno niti primenjivo da se ova sredstva dele na način kao što se dele sredstva učesnicima izborne kampanje (20% na jednake delove, unapred; 80% na osnovu uspeha na izborima).\nKako bi se ovi nedostaci prevazišli, predložili smo nekoliko rešenja koja bi trebalo razmotriti da bi se došlo do odgovarajućeg rešenja:\nZa finansiranje troškova referendumske kampanje organizator kampanje može koristiti sopstvena sredstva i priloge fizičkih i pravnih.\nNa prikupljanje priloga i korišćenje sopstvenih sredstava shodno se primenjuju pravila o finansiranju izborne kampanje u skladu sa zakonom kojim se uređuje finansiranje političkih aktivnosti\nPolitički subjekt može za finansiranje referendumske kampanje koristiti isključivo priloge prikupljene za tu svrhu.\nZabranjeno je finasiranje troškova referendumske kampanje sredstvima dobijenim od: stranih država, stranih pravnih i fizičkih lica i drugih lica od kojih se ne smeju prikupljati sredstva za finansiranje izbrone kampanje, u skladu sa zakonom kojim se uređuje finansiranje političkih aktivnosti.\nU slučaju iz stava 5. ovog člana, sredstva se obezbeđuju u visini 30% sredstava koja se izdvajaju iz budžeta za finansiranje izborne kampanje za izbore za narodne poslanike, odnosno u visini od 60% sredstava koja se izdvajaju iz budžeta za finansiranje kampanje na nivou autonomne pokrajine i lokalne samouprave.\nPolovina sredstva iz stava 6. ovog člana raspodeljuje se organizatorima referendumske kampanje koji pozivaju građane da glasaju za predlog, a polovina organizatorima referendumske kampanje koji pozivaju građane da glasaju protiv predloga, i unutar svake grupe se deli na jednake iznosima svakom organizatoru koji se u roku od 7 dana prijavi nadležnoj skupštini i koji u dodatnom roku od 3 dana položi izborno jemstvo u skladu sa zakonom kojim se uređuje finansiranje političkih aktivnosti.\nNa oglašavanje u medijima primenjuju se propisi i pravila kojima se uređuje postupanje medija u izbornoj kampanji.\nTS je, u vezi sa ovom oblašću, predložila i rešenja koja regulišu otvaranje posebnog računa za finansiranje referendumske kampanje, izveštavanje o troškovima kampanje, ovlašćenog lica, kao i shodne primene ovih odredbi na organizovanje kampanje za podršku narodnoj inicijativi i shodne primene odredbi zakona koji uređuje finansiranje političkih aktivnosti.\nCeo predlog na sajtu TS: http://transparentnost.org.rs/images/dokumenti_uz_vesti/TS_komentari_i_predlozi_za_nacrt_zakona_o_referendumu_i_narodnoj_inicijativi.pdf


Petrović osvojio prvo zlato u istoriji u bijetlonu za Srbiju na Univerzijadi\nSrpski bijatlonac Milanko Petrović osvojio je zlatnu medalju na Zimskoj univerzijadi u Trentinu u sprintu na deset kilometara, što je prvo zlato za Srbiju u istoriji ovih takmičenja.\nPetroviću je ovo druga medalja u Trentinu, posle bronze koju je osvojio u petak u trci na 20 kilometara.\nPetrović je u cilju zabeležio rezultat od 25:29,5 minuta, ispred dvojice Ukrajinaca - Vitalija Kiločitskija i Dmitra Pidručnija koji su zaostali 3,5, odnosno 8,7 sekundi.\nDrugi predstavnik Srbije Damir Rastić završio je trku na 25. mestu sa zaostatkom u odnosu na pobednika od 1:22,09 minuta.\nZimska Univerzijada, 26. po redu, održava se od 11. do 21. decembra.\nZimska Univerzijada u Trentinu


STROŽE KAZNE: Smanjena dozvoljena količina alkohola u krvi, pojedine radnje se više ne smatraju prekršajem | DNEVNE\nSTROŽE KAZNE: Smanjena dozvoljena količina alkohola u krvi, pojedine radnje se više ne smatraju prekršajem\nMinistar unutrašnjih poslova Nebojša Stefanović je, obrazlažući izmene tog akta u Skupštini Srbije, rekao da su predviđene strože kazne za nasilničku vožnju.\nTako je, prema njegovim rečima, za preticanje kolone preko pune linije, dva ili više prolazaka kroz crveno svetlo za manje od 10 minuta, vožnju sa više od dva promila alkohola u krvi – predviđena zatvorska kazna od 30 do 60 dana ili kazna rada u javnom interesu od 240 do 360 sati, kao i 14 do 16 kaznenih poena i devet meseci zabrane upravljanja vozilom.\nZa pojas 10.000 dinara\nUkazujući na veliku odgovornost onih koji prevoze decu, ministar Stefanović je naveo da je predviđeno da se mališani mogu prevoziti samo u odgovarajućem bezbednosnom sedištu, odnosno na podmetaču za sedenje, u zavisnosti od uzrasta i visine deteta.\nNEMAČKOJ HITNO POTREBNI RADNICI: Ova zanimanja su NAJTRAŽENIJA\nŠta više nije prekršaj\n– Pojedine radnje se više ne smatraju prekršajem – preticanje bicikala, radnih mašina, tarktora, motokultivatora, odnosno zaprežnog vozila, preko pune linije, pod uslovima propisanim zakonom, jer smo uočili da leti to utiče na stavranje kolona, što smanjuje bezbednost na putevima – rekao je Stefanović.\nKada je reč o mladim i neiskusnim vozačima, Stefanović je naveo da su pooštreni uslovi pod kojima oni mogu da dođu do vozačke dozvole, kao i uslovi u pogledu vozila kojima mogu upravljati.\nTako će mladi vozači moći da upravljau vozilom snage motora do 80 kilovata, sve dok po proceni stručnjaka ne steknu zrelost i iskustvo za samostalno upravljanje ostalim kategorijama vozila.\nPravila za mlade vozače\nZa mlade vozače predviđena je nulta tolerancija na alkohol, telefoniranje, kao i zabrana vožnje između 23 i šest sati, a moći će da prevoze najviše tri osobe, uključujući i osobu pod čijim nadzorom voze, naveo je Stefanović.\nTakođe, predviđene su i nove mere kontrole za auto-škole, kako bi se povećao kvalitet obuke, i to kroz jedinstveni informacioni sistem u koji će se slivati svi podaci vezani za osposobljavanje kandidata, uključujući i audio i video zapis polaganja ispita.\nVERBALNI SUKOB VUČIĆA I IZETBEGOVIĆA: Bakir ne iznosi ISTINU, Srbija nije tražila..\n– Važno je da vozač bude sposoban, ali važno je da i vozilo bude bezbedno – podvukao je Stefanović i dodao da se posebno propisuju uslovi za kontrolore tehničkog pregleda – njihov broj, radni status, ali i nespojivost poslova, odnosno to da neće u radno vreme moći da se bave održavanjem, popravkom, osiguranjem i registraciom vozila.\nOGNJEN JE UPITAO NINU KAD JE PRVI PUT VODILA LJUBAV: Odgovor voditeljke IZNENADIO celi studio\n– Priprema predloga zakona trajala je tri godine, a rešenja su odraz temeljne analize, ali ovo je stvar koja je “živa” i u budućnosti će se menjati, pa je dopbrodošla svaka sugestija, jer nam je cilj da bezbednost u saobraćaju bude maksimalna – rekao je Stefanović.


Predstavnici Ministarstva prosvete u Pekingu\nPredstavnici Ministarstva prosvete, nauke i tehnološkog razvoja Srbije, državni sekretar prof. dr Radivoje Mitrović i samostalni savetnik mr Svetlana Bogdanović, u Pekingu razgovaraju o nastavku saradnje Republike Srbije sa NR Kinom u oblasti razvoja zajedničkih naučno-istraživačkih projekata. Gosti iz Srbij\nPredstavnici Ministarstva prosvete, nauke i tehnološkog razvoja Srbije, državni sekretar prof. dr Radivoje Mitrović i samostalni savetnik mr Svetlana Bogdanović, u Pekingu razgovaraju o nastavku saradnje Republike Srbije sa NR Kinom u oblasti razvoja zajedničkih naučno-istraživačkih projekata.\nGosti iz Srbije sa zadovoljstvom su istakli činjenicu da je 12 zajedničkih projekata uspešno realizovano i da je ove godine Mešoviti komitet za saradnju dve zemlje odobrio nove projekte saradnje.\nDatum kreiranja: 27 jun 2013\nSledeća ⇨ Održana svečana primopredaja vojne opreme u Podgorici\nPrethodna ⇦ Okuka nadmudrio Radomira, porazi Tumbe i Stanoja


Nema dokaza da je Sadam Husein bio umešan u napade 11. septembra - 2003-09-18\nPredsednik Buš æe pokušati da dobije veæu podršku za amerièke operacije u Iraku kada se sledeæe nedelje bude obratio Generalnoj skupštini UN. Predsednik Buš je razgovarao o situaciji sa Irakom i tokom današnjeg susreta sa jordanskim kraljem Abdulom u predsednièkom odmaralištu Kemp Dejvid, u blizini Vašingtona. Izveštava novinar Glasa Amerike, Skot Sterns.\nPredsednbik Buš želi da UN usvoje novu rezoluciju o Iraku, kojom bi se veæi broj zemalja podstakao da uzme uèešæa u mirovnim operacijama i obnovi te zemlje. Posle susreta sa jordanskim kraljem Abdulom, amerièki predsednik je rekao da želi da uveri skeptiène evropske lidere da bi slobodni Irak bio koristan i van bliskoistoènog regiona.\n“Jedan od argumenata koji želim da iznesem, i nastaviæu to da èinim, je da miran i bezbedan Irak nije samo u interesu njegovog neposrednog susedstva - svakako je u interesu Jordana da susedna zemlja bude miroljubiva i prosperitetna, ali je to i u interesu Evrope“.\nPredsednik Buš je rekao da nova rezolucija mora da predvidi transfer suvereniteta slobodno izabranoj iraèkoj vladi posle usvajanja novog iraèkog ustava. To bi zahtevalo duži vremenski period i u suprotnosti je sa zahtevom Nemaèke i Francuske da privremena uprava u Iraku preda kontrolu Ujedinjenim nacijama u roku od mesec dana. Obraæanje predsednika Buša Generalnoj skupštini UN biæe prvo posle rata u Iraku pod vodjstvom SAD, koji je svetska organzacija odila da podrži. Bušova administarcija takodje želi da dobije veæu finansijsku podršku drugih zemalja za obnovu Iraka. Prihodi od prodaje iraèke nafte su daleko manji od oèekivanih i predsednik je zatražio od Kongresa dodatnih 87 miijardi dolara za operacije u Iraku i Avganistanu. Mada administracija ne želi da prepusti komandu nad vojnim operacijama u Iraku ima nagoveštaja da bi bila spremna da dopusti veæu politièku i ekonomsku ulogu èlanicama Saveta bezbednosti u zamenu za rezoluciju koja bi ispunila uslov nekih zemalja, poput Indije, Pakistana i Turske, za upuæivanje njihovih trupa u Irak. Predsednik Buš je, inaèe, u juèerašnjnoj izjavi demantovao da su postojali dokazi o direktnoj umešanosti režima Sadama Huseina u terporsitièke napade na SAD 11. septembra 2001. godine.\n“Nismo imali dokaza da je Sadam Husein bio umešan u napade 11. septembra“.\nPrema nedavnoj anketi lista Vašington Post, 69 odsto Amerikanaca i dalje smatra da je Sadam Husein bio povezan sa ovim napadima. Kritièari su optuživali administraciju da je manipulisala èinjenice kako bi stvorila itisak da je iraèki lider bio umešan u napade 11. septembra. Predsednik Buš je, medjutim, naveo da je iraèki lider imao veze sa teroristièkim grupama.


Parović oštro napao Pajtića i Dveri - Nova Borba\nParović oštro napao Pajtića i Dveri\nU svom saopštenju predsednik Treće Srbije navodi da je očito da je Pajtić finasijski i logistički pomažući proteste vezane za Savamalu i RTV sakupljao i regrutovao „uličnu vojsku“ za sprovođenje NATO politike.\nPredsednik Treće Srbije Miroslav Parović osudio je proNATO izjavu predsednika Demokratske stranke Bojana Pajtića.\n"Predsednik Demokratske stranke, Bojan Pajtić je duže vreme pokušavao da maskira svoju pravu prirodu i političko opredeljenje. Međutim, sada kada je pozvao na okupljanje za NATO, gej brakove i ostale „tekovine demokratije“ (kako je zamišlja mali đokica), svima je postalo jasno da su sve ranije Pajtićeve priče u stvari bile maska", ističe Parović.\n"Kao što je sada više nego jasno da je navodna borba za izbornu volju u stvari bila NATO potreba da se na mala vrata u Narodnu skupštinu uvedu neophodni glasnogovornici politike Pajtićevih nalogodovaca", dodaje Parović.\nParović ocenjuje kao tužno to što je Bojan Pajtić uspeo da u izbornoj noći 24.04.2016. postane stožer oko koga su se okupile i stranke poput DSS i Dveri, koje su ga, prema njegovim rečima, na taj način abolirale za raniji period, a isto tako su mu dali i legitimitet za ovu sada već ogoljenu NATO lobističku politiku. Dodaje i da ne treba zaboraviti da su upravo Dveri i DSS u skupštinu ušli preko glasova koje im je Bojan Pajtić dao i da su mu time postali dužnici, a narodna mudrost kaže: „Dug je zao drug!“.\n"Kako onda tako i danas, mi ostajemo pobornici potrebe za formiranjem trećeg političkog pola u Srbiji jer će samo na taj način biti moguće izbeći scenario koji gledamo u Makedoniji. Takođe, kroz formiranje takvog političkog bloka biće mnogo jasnije ko su sve „vukovi u jagnjećim kožama“, jer je dosadašnja praksa pokazala da su mnogi spremni na sve samo da bi se dočepali poslaničkih i drugih pozicija", zaključuje Miroslav Parović


Bogata ponuda zanatskih piva za sve ukuse - AgroSmart\nUdruženje malih nezavisnih pivara Srbije se, kao i prethodne godine, predstavlja na Međunarodnom poljoprivrednom sajmu.\nNastupili su u uz podršku Ministarstvo poljoprivrede, šumarstva i vodoprivrede, a ono što su izneli pred publiku – zanatska piva najbolja iz Srbije, privlače i najveći broj posetilaca Hale 1a Novosadskog sajma.\n– Ogroman pomak za nas, male pivare leži u činjenici da su nas prepoznale i institucije što potvrđuje i poziv za učešće na Međunarodnom poljoprivrednom sajmu, uz izlagače organskih proizvoda, proizvoda sa obeležjem geografskog porekla i oznakom Srpski kvalitet. Proizvodnja zanatskog piva u Srbiji je mlada industrija, ali udruženje raste – kaže predsednik Udruženja malih nezavisnih pivara Srbije Dejan Smiljanić.\nOn kaže da pivari ne kriju da se u ovaj posao ulazi iz ljubavi prema ovom piću.\nPosetioci, sva piva iz malih pivara na sajmu mogu da probaju po ceni od 140 dinara.


BalkanMagazin :: MAJKL DEL: NAJVEĆI PRODAVAC KOMPJUTERA\nMAJKL DEL: NAJVEĆI PRODAVAC KOMPJUTERA\nponedeljak, 26. mart 2007 00:00\nDopustio je kupcima da sami izaberu konfiguraciju računara i na tome zaradio milijarde dolara. Koliko god sada to izgledalo normalno i jednostavno, Del je razumeo da je potrebno zadovoljiti potrebe kupaca i time je napravio revoluciju.\nMajkl Del je 30. na najnovijoj Forbsovoj listi najbogatijih ljudi na svetu, a njegovo bogatstvo se procenjuje na 15,8 milijardi dolara.\nOn stoji iza kompanije Del, jednog od najvećih prodavaca kompjutera na svetu, koju je osnovao sa svojih 19 godina.\nRođen je u Ostinu u Teksasu, 1965. godine, a interesovanje za biznis je pokazao još u osnovnoj školi, trgujući poštanskim markicama i prodavajući pretplate za razne časopise.\nSa 16 godina, kada je kupio svoju prvu IBM mašinu, naučio je kako se kompjuter nadograđuje i kako se dodaju nove komponente. Počeo je da kupuje i prodaje različite komponente, sastavljajući prvo kompjutere za svoje prijatelje, da bi zatim počeo da ih prodaje svima.\nBrzo je uspeo da dobije i dilerske popuste od distributera, što mu je omogućilo da jeftinije dolazi do delova. Otkrio je da kompjuter koji on može da sklopi za 700, na tržištu košta tri hiljade dolara.\nIpak, roditelji se nisu slagali sa njegovom idejama za biznis, već su želeli da se posveti studijama, tako da je u jesen 1983. završio na Teksas univerzitetu. Pošto ga nisu interesovale studije, Del se i na univerzitetu posvetio prodaji kompjutera ostalim studentima.\nPočetkom sledeće godine osniva firmu PC Limited, koja zahvaljujući preporukama, kao i oglasima po lokalnim novinama, ostvaruje prodaju od 80 dolara mesečno. Odlučuje da napusti koledž i sa hiljadu dolara osniva korporaciju Del u koju ulazi PC Limited. Nikada se više nije vratio studijama.\nIz studentskih soba firma je prvo preseljena u hiljadu kvadratnih metara, da bi 1985. godine bio potreban prostor od 30 hiljada kvadratnih metara. Zapošljavani su ljudi kako bi primali porudžbine, sklapali računare, kao i inženjeri koji omogućuju da kompanija Del 1986. izađe sa najbržim kućnim računarom.\nReč je o 12-megahercnom procesoru 286, sa cenom od dve hiljade dolara, dok je IBM 6-megahercni procesor u to vreme koštao četiri hiljade. Mediji su ovo veoma propratili i prodaja je u toj godini dostigla izvanrednih 60 miliona dolara.\nI nije bilo sve u ceni, tu su i ostale kompanije mogle da pariraju, već u kvalitetu proizvoda i izvanrednom servisu. Naime, Del je prvi u ovoj industriji uveo vraćanje novca u roku od 30 dana, ako kupci nisu zadovoljni proizvodom.\nBrz rast je doveo do toga da su pravljene i krupne greške u poslovanju, ali iz njih se učilo i na njih se brzo reagovalo. Kako je industrija brzo rastla, kompanija je kupovala što je moguće više delova za kompjutere, a kada se tehnologija 1989. godine promenila, ostali su puni magacini memorijskih čipova koje više niko nije hteo da kupi. Ova greška ih je skupo koštala, ali su zatim izgradili jedan od najboljih lanaca snabdevanja.\nVelika greška je i Olimpik kompjuter, predstavljen 1990. godine, sa tehnologijom koja je daleko nadmašivala sve u industriji. Međutim običnim korisnicima nije bila potrebna tolika tehnologija, pa se pokazalo da je kompjuter promašaj, jer nije bilo nikakve komunikacije sa kupcima.\nIste godine kada je predstavljen Olimpik, kompanija počela da se bavi i maloprodajom. Četiri godine su na taj način gubili novac, dok konačno nisu odlučili da odustanu i da se fokusiraju na direktni model. Ovo je prouzrokovalo da se kompanija još više fokusira na potrebe kupaca, kao i da im direktno prodaje robu.\nFondacija pomaže i siromašnoj deci širom sveta\nSa ženom Suzan vodi fondaciju koja je između ostalog dodelila Teksas univerzitetu 50 miliona dolara. U poslednje vreme se bavi i humanitarnim radom, pa je pre mesec dana pokrenuo akciju "Zasadi drvo za mene", u okviru koje će kupci računara biti zamoljeni da doniraju šest dolara, koji će ići za kupovinu i sadnju drveća.\nDel je zatražio od odgovornih u računskoj i elektronskoj industriji da podrže sadnju drveća kako bi se smanjio uticaj potrošnje energije mnogobrojnih elektronskih uređaja na životnu sredinu.\nDel sada zapošljava preko 50 hiljada ljudi širom sveta i nalazi se među 25 najvećih kompanija u Sjedinjenim Državama po prihodu. U 2004. godini Majkl Del se povukao sa funkcije glavnog izvršnog rukovodioca kompanije, a za ovu funkciju je odabrao Kevina Rolinsa. Ipak, kompanija je u međuvremenu izgubila titulu najvećeg svetskog proizvođača računara, pa je u februaru Del ponovo izabran na tu funkciju.